PROTAGONISTES A LA CALDERA – 10a Edició (Setembre 2018 – Juny 2019)\nPublicat a 1 de febrer de 2019 per En Residència\nDes de Misiondivina EN RESiDÈNCiA https://blocsenresidencia.bcn.cat/joanbosca1819/index.php/2019/02/01/protagonistes-a-la-caldera/\nCom construïr un text col.lectiu del que va passar- del que ens va passar- ahir. A partir de:\n-Repetició, continuïtat, discontinuitat, silenci, temps, dolor i estat mental.\nEls nostres referents per construir el text son:\nESTHER FERRER PERFORMANCE.\nFASE ANNE TERESE\n–Repetició, continuïtat, discontinuïtat, silenci, temps, dolor i estat mental.\nEl dia d’ahir va ser molt guay, ple de moments i d’emocions. Ens ho vam passar molt bé. Estàvem o almenys semblava que la gent estava mes còmode a l´espai de La Caldera que a classe. L’estat mental de la gent era mes lliure.\nNereita . Nerea, Lucia\nAhir va ser un dia molt interessant. Quan vam arribar a la Caldera els Misión Divina ens van ensenyar les instal.lacions. Vam exhibir les nostres perfomances en una sala molt acollidora , ens vam sentir molt a gust i va ser molt divertit. Tot i que ens van deixar molt poc temps per preparar-ho ens va sortir molt be.\nQuan vam arribar a l’espai cadascú de nosaltres va presentar a la resta del grup les performances individualment. Més endavant ens van separar per grups i vam unir les performances i representar-ne una sola. El silenci va ser crucial per dur a terme l´ activitat.\nAhir van anar amb els Misions Divina, va ser molt divertit, primer ens van ensenyar les instal.lacions i l´espai on anavem a reproduir la performance. Un cop la vam reproduir, ens vam ajuntar en grups, vam fer una altra performance i ens vam anar a esmorzar el que ens havíen preparat.\nNo vam sentir dolor, més aviat tot el contrari.., una mena de plaer.\nEns va agradar per que era una cosa nova ,no estavem a l´ institut, hi havia molt espai a la sala, els temps s´allargaven.\nQuan estavem recollint per marxar ens havien comprat :sucs,entrepans i altres coses per a nosaltres.\nJohn Kevin, Alex\nEl otro día fuimos a La Caldera, una vez ahí repasamos unas partituras y comenzamos a representarlas, saliendo mucho mejor que cuando lo hacíamos en clase, ya que disponíamos de más materiales para trabajar y más espacio. Una vez acabamos comenzamos a mezclar y repetir nuestras performances para crear algo nuevo.\njo,jo,jo,joooooooooooooo….. jujujujuuuuu, ji jijiji discontinuitat\ndhahabat ‘ana wazumalayiy ‘iilaa kaldayra , raqasat zumalayiyun wa’ada’ aleurud , wakunt ‘ashahiduhum wahum yarqusun.‘iinaha mukararat\nJo i els meus companys vam anar a La Caldera, els meus companys van fer performances i jo els he estat observant com ballaven. Repeticició\n.Res de l´escrit substitueix el que vam viure ahi.\nEtiquetesMisiondivina EN RESiDÈNCiA\nEntrada prèviaAnterior Historia en pantalla\nEntrada següentSegüent Ha arribat el paquet !


Tu Decideixes: Fem la carta, als 3 Reis Mags d'Orient?\nFem la carta, als 3 Reis Mags d'Orient?\nPrimer de tot dir, que és una activitat que la situaríem aprop de les festes de Nadal, ja sigui abans o després de festes. Tanmateix, es pot fer durant la resta de l'any, però el context potser no s'escaurà tant.\nCada 5 de gener anem a rebre a Ses Magestats d'Orient amb els nens, però realment els treis reis que tenim i adorem han variat des dels inicis? Ara veurem una mica d'història sobre aquests tres personatges:\n- Primer de tot, cal dir que el fet de que siguin considerats mags, es creu que té a veure amb el fet que eren molt savis, i en l'antigüitat, es relacionaven aquests termes.\n- Pel que fa a reis, no se sap del seu origen noble; el que se sap és que no estava massa ben vist que uns bruixots anessin a portar regals al nen Jesús, així que per dignificar-los, els van coronar com a reis al segle III.\n- El nombre dels Reis Mags ha anat variant en el temps, oscil·lant entre 2 i 12, fins que al segle V un decret papal ho va marcar amb 3.\n- Quan es va marcar amb tres, no hi havia cap rei negre (Baltasar), i no va ser fins al segle -XIV que trobem el seu origen.\nActivitat: Els alumnes aquí faran de forma cooperativa una carta als reis; però primer de tot hauran de fer un parell de desitjos en grups de 3-4. Un cop hagin escollit dues coses, es posarà en comú a la classe i es farà una carta als reis escollint-ne tant sols 6. Tot el que demanin ha de ser a nivell grupal, i que serveixi per a TOTA la classe o fins i tot escola (òbviament, es pot adaptar al que un desitgi, és a dir, que es pot fer a nivell local, de país, de barri, entre 'altres... D'aquesta manera, prendran consciència col·lectiva, i podran avaluar quines coses podríen millorar del món que els envolta i perquè.\nTotes les dades donades en aquesta activitat són degudamet documentades, i és important recomanar que aquesta activitat no està pensada per nens menors de 10 anys.\n- Si les coses passen per art de màgia o bé cal que algú faci les coses.\n- Les diferents coses que segons els alumnes es poden millorar de l'entorn.\n- Els Reis Mags i tot el que comporta pels nens.\nPublicat per Artur Grau a 11:24


Rosa natural Eterna elaborada per la Fundació Portolà. Font: El Mercat Social\nLlibre 'Cicatriu amb una altra història' realitzat per l'entitat Pallapupas. Font: El Mercat Social\nCaixa amb cors per Sant Jordi i cava de l'entitat Ordi. Font: El Mercat Social\nFunda de coixí Drac realitzat per l'entitat Ak Benn al Senegal. Font: El Mercat Social\nEl Mercat Social t'apropa roses, llibres i regals amb valor social perquè celebris la Diada ajudant a impulsar els projectes d'entitats.\nAquest Sant Jordi pots regalar molt més que la rosa i el llibre. Arriba la 7a edició de la campanya ‘Roses que transformen vides’ amb què El Mercat Social posa al teu abast més de 60 productes solidaris per ajudar els projectes socials d’entitats que ara més que mai ho necessiten.\nA només un clic, la web -iniciativa de la Federació Catalana de Voluntariat Social- ofereix articles de Sant Jordi amb què contribuiràs a la inserció sociolaboral de persones amb especials dificultats. A més, alguns d’ells estan fets a mà amb productes reciclats o reutilitzats.\nPer apropar-te encara més el Sant Jordi amb més valor, El Mercat Social ofereix dues campanyes d’enviament gratuït en tots els seus productes del 13 al 16 d’abril i durant la mateixa Diada, el dia 23.\nTot seguit, et detallem alguns dels articles que estan disponibles a la web perquè puguis reservar la teva rosa, llibre o detall solidari per aquest Sant Jordi.\n1. Rosa natural eterna – Fundació Portolà\nFes un regal especial amb aquesta rosa que perdura en el temps. És una rosa natural, però diferent de la convencional, perquè està sotmesa a un procés de liofilització, d’aquesta manera manté el seu aspecte inicial. Es presenta amb un disseny modern i elegant. Un detall perfecte per un amor etern.\nAquest producte està elaborat per la Fundació Portolà, entitat que atén les necessitats d'integració social i laboral de persones amb discapacitat intel·lectual, mitjançant la creació de llocs de treball dignes i remunerats.\n2. Figura del Sant Jordi i el drac – Taller Artintegrat\nAquestes figures artesanals decoratives fetes de fang representen el cavaller Sant Jordi i el drac. Un detall solidari ideal per regalar a aquells que desitgin unes peces originals i exclusives representatives d’aquestes dates.\nLes figures estan realitzades per joves amb la col·laboració del mestre artesà del taller Artintegrat, el projecte d’ocupació on creen un producte únic amb valor social.\n3. Roses - Aprodisca\nLes roses solidàries i ecològiques estan a El Mercat Social. Fetes artesanalment amb materials reciclats per ajudar al medi ambient. La compra també inclou un punt de llibre amb un missatge personalitzat per escriure el que més vulguis a la persona estimada.\nEls productes estan fetes a mà a Aprodisca, una entitat que fa possible la integració social i laboral de les persones amb discapacitat ateses en els seus centres ocupacionals.\n4. Lot de tres punts de llibre amb llavors – Sant Joan de Déu\nLa millor manera de fer créixer la solidaritat és gràcies a aquests tres punts de llibre amb llavors. Finalitza una història i en comença una altra. Una vegada acabat el llibre, planta el punt que has utilitzat i veuràs com neix una nova vida.\nComprant aquests productes col·labores amb els centres socials, sanitaris i sociosanitaris de Sant Joan de Déu i ajudes a millorar i reescriure les vides de les persones.\nS'apropa #SantJordi ‼ A El Mercat Social t'ho posem fàcil perquè tant si ets particular com empresa, entitat o institució entris a https://t.co/yNR8GQZwwd i trobis un #RegalSolidari\nAmb valor social\nNo et perdis el vídeo que estrenem avui‼ pic.twitter.com/Ezh4aNcDgW\n— El Mercat Social (@ElMercatSocial) April 12, 2021\n5. Cicatriu amb una altra història – Pallapupas\nNo et perdis les històries de superació, valentia i humor escrites per en Bernat, la Manar, en Marc i l’Adam, quatre infants hospitalitzats. Els protagonistes superen amb enginy diversos contratemps que els deixen cicatrius.\nAquest llibre solidari dona suport a Pallapupas, una entitat que ajuda als pacients i els seus familiars per tal de millorar el seu estat emocional mitjançant l’humor i el teatre.\n6. Rosa de galeta – El Rosal\nEl Sant Jordi més dolç està al Rosal amb les seves galetes de xocolata en forma de rosa. Fetes a mà, una a una, amb ingredients de qualitat i proximitat. Regala aquest detall solidari i endolça el teu amor per als teus amics o estimats.\nAmb la compra d'aquestes roses estàs contribuint un projecte d’El Rosal d’economia social que dona ocupació a persones amb discapacitat i risc d’exclusió.\n7. Clauer rosa - Ared\nPorta una rosa sempre al teu costat amb aquest clauer artesanal fet de roba. El millor detall solidari per aquest Sant Jordi està al Mercat Social, aprofita i regala aquest producte sostenible i decoratiu, dona un toc de color al teu dia a dia.\nComprant aquestes roses col·labores amb la Fundació Ared que treballa per la inclusió social i laboral de persones en situació de vulnerabilitat mitjançant la formació i l’acompanyament.\n8. Pinxo sabonets – Taller Baix Camp\nUn detall solidari que no et deixarà indiferent. Aquests pinxos de sabonets artesanals estan elaborats exclusivament per Sant Jordi, formats per quatre petites roses i un drac. Un regal ideal per decorar la llar.\nAmb la compra del producte ajudes al Taller Baix Camp de Reus a donar ocupació a persones amb discapacitat intel·lectual.\n9. Caixa Cors Sant Jordi + Cava – Ordi\nLa nit perfecta per Sant Jordi és possible gràcies a aquest Cava Brut Nature de la Cooperativa L’Olivera acompanyat de la caixa-llibre amb dotze cors de diferents tipus de xocolata: negre amb taronja, amb llet i caramel i de Rubi.\nGaudint d’aquests productes col·labores amb Ordi, entitat que lluita per la creació de llocs de treball estables per a persones amb discapacitat intel·lectual.\n10. Funda de coixí drac – Ak Benn\nUn regal ideal per decorar casa teva i la vida dels teus infants. Aquesta funda de coixí en forma de drac està feta artesanalment amb colors cridaners i divertits. Il·lumina el Sant Jordi amb aquest detall solidari.\nLes fundes estan elaborades pels joves i dones d'Ak Benn al Senegal. Compra-les i contribuiràs en el seu futur, millorant l’aprenentatge i la formació.\nEl Mercat Social, sant jordi, Sant Jordi solidari, FCVS, salut i discapacitat, economia social, economia solidària, consum responsable, desenvolupament sostenible


El dret a estimar ~ Ciutat Nova\nper Ciutat Nova | 29 set., 2016 | Sense categoria | 0 comentaris\nFa uns quants dies, vaig acompanyar un amic a un camp de refugiats al nord del Líban.\nConeixia un voluntari estranger que viu en una tenda, compartint, amb totes les seves conseqüències, les condiciones de vida extremadament precàries dels desallotjats\nMai m’hauria imaginat aquella acollida. Les dues famílies a qui vam visitar amb aquest voluntari ens van rebre com si fóssim parents propers, i amb ells vàrem passar moments inoblidables. No sé com, però fins i tot en la seva pobresa, van ser capaços de prepar-nos un menjar sumptuós on no hi mancava de res. Però el que més em va xocar, i ens va fer caure llàgrimes, va ser la profunditat de la nostra relació.\nParlaven amb gran dignitat de les persones que ho havien perdut tot, fins i tot dels seus estimats, sense lamentar-se ni mostrar odi envers els qui eren la causa de tots els seus patiments. Persones que malgrat tot, conservaven l’esperança al cor, i que entre ells tenien una relació meravellosa, plena de delicadesa i atencions: potser, en el fons, l’únic tresor que els quedava.\nMentre tornàvem, no sé perquè, se’m va acudir dir-li al meu amic que aquesta visita havia estat molt bonica, però que també havíem corregut molts riscos anant a una zona coneguda per ser especialment “sensible”. En aquell moment, el meu amic es va quedar fomut. De cop i volta el vaig notar molt trist. Vaig ser conscient que ho havia espatllat tot, parlant-li com si ell no sabés de sobres que aquella zona era perillosa. I doncs? El risc que havíem corregut, era ben poca cosa davant l’alegria que havíem donat a aquells germans i germanes en el dolor, que no ens deixaven marxar, i que al final ens abraçaven com si fóssim membres de la família, malgrat que mai abans ens havien vist.\nPer mi va ser una gran lliçó de vida en la què no paro de pensar cada dia. Vaig entendre que d’alguna manera, havia tallat les ales al meu amic. Ell volia donar de tot cor part de la seva vida a aquelles persones. Jo li ho volia impedir. I des de llavors, m’he posat a repassar tots els episodis de la meva vida en què els amics, o parents, amb bones intencions, havien fet de tot per impedir-me estimar dient que ho feien per protegir-me.\nTenim una sola vida i, enlloc de donar-la de tot cor, perquè serveixi per alguna cosa, l’enterrem per no córrer riscos. I la nostra vida llangueix a la seva presó sense donar fruits. Tenim les ales per volar, però ens empenyem els uns als altres per quedar-nos al recer de la gàbia que nosaltres mateixos ens hem construït. Hem nascut per estimar, en tenim el dret, i el neguem no només a les persones que ens són estranyes sinó també a les més properes amb el pretext de protegir-les. Confonem la pau, amb el sentit de seguretat.\nNo crec que el dret a estimar estigui inclòs a la llista oficial dels drets dels homes, com el dret al menjar o a l’educació, perquè estimar és, sens dubte, un concepte massa eteri, massa difícil de definir. I no obstant, aquest hauria de ser el primer dels nostres drets, per donar un sentit a la nostra vida. Perquè el dia de la nostra mort, no ens sorprengui el fet que no calgui que ens enterrin, perquè ja siguem sota terra des de molt temps abans.\nArticle original en Francès


El Grup de Malalties Minoritàries de l'Hospital de Bellvitge es consolida - Diari de Girona\nEl Grup de Malalties Minoritàries de l'Hospital de Bellvitge es consolida\nEl Grup de Malalties Minoritàries de l'Hospital de Bellvitge es consolida Diari de Girona\nEl Grup de Malalties Minoritàries (MM) de l'Hospital Universitari de Bellvitge (HUB) s'ha anat consolidant des del 2017 com un referent en l'atenció d'uns 3.000 pacients de més de 200 patologies poc freqüents. El reconeixement com a unitats d'expertesa clínica (UEC) del Servei Català de la Salut en tres grans àrees de les MM en els darrers mesos reforça l'atenció d'aquests pacients com una de les prioritats de l'hospital. Entre les que es tracten, s'inclouen malalties dels nervis (Charcot-Marie-Tooth); de la unió neuromuscular (Miastènia Gravis, Síndrome d'Eaton-Lambert); i malalties dels músculs i de la motoneurona (com l'ELA o l'atrofia muscular espinal).\nEl tret comú d'aquestes malalties és el fet de que són molt limitants per als pacients, amb evolucions complicades en determinats casos i que requereixen un tractament altament especialitzat i multidisciplinari.\nSegons el model d'atenció a les malalties minoritàries de Catalunya, les UEC s'integren en una xarxa (XUEC) amb l'objectiu de promoure la coordinació i la transferència de coneixement entre els professionals tant de l'atenció hospitalària com de la primària. La designació com a UEC s'obté d'acord amb el compliment d'una sèrie de requeriments que fan referència als equipaments, professionals i procediments amb què compta el centre sol·licitant.


Províncies Unides del Riu de la Plata - Viquipèdia, l'enciclopèdia lliure\n3Congrés Nacional Constituent\n1814 – 1835 →\nCornelio Saavedra (com a president de la primera Junta)\nBernardino Rivadavia (com a primer President)\nVicente López i Planes (com a segon President)\nJuan Manuel de Rosas (com a governador de Buenos Aires)\nProvíncies Unides del Riu de la Plata va ser la denominació emprada per al territori de l'actual Argentina, Uruguai i l'avui departament bolivià de Tarija des de la Revolució de Maig fins a mitjans de la dècada del 1830. El gentilici de les seves habitants era a la regió del Plata "rioplatenses" o "argentinos", nom que posteriorment es va utilitzar per a denominar a la República el 1853.\nEl 1810, el poble de Buenos Aires va iniciar la Revolució de Maig, que va enderrocar i va expulsar al virrei, triant en el seu reemplaçament una Primera Junta de govern integrada majoritàriament per criolls, que va donar origen a la Guerra de la Independència contra Espanya (1810-1824). El 1813 es realitza l'Assemblea de l'any XIII, on s'establix l'Escut Nacional i l'Himne Nacional. El 1815 les províncies de la Lliga Federal reunides en el Congrés de l'Arroyo de la China, van declarar la seva independència d'Espanya, esperant per un congrés general de totes les altres Províncies Unides.\nDurant la declaració de la independència el 9 de juliol de 1816 la majoria de les Províncies de l'antic Virregnat del Riu de la Plata prenen el nom de Províncies Unides de Sud-amèrica encara que es va mantenir també el de Províncies Unides del Riu de la Plata.\nA aquesta declaració no van poder acudir excepte Córdoba; en el seu moment les províncies confederades en la Unió dels Pobles Lliures, que reconeixien a José Gervasio Artigas com a Protector, i que havien declarat la seva independència d'Espanya en el protocongrés de l'Arroyo de la China, avui Concepción del Uruguay, el 1815.\nEl motiu perquè la majoria de les províncies federals no pogués assistir al Congrés de Tucumán es va deure a l'impediment fet pels anomenats "unitaris" i la invasió iniciada des del Regne Unit de Portugal, Brasil i l'Algarve de la Província Oriental (anomenada Província Cisplatina), Misiones i l'est de la Mesopotamia.\nQuant a Tarija, la contraofensiva reialista espanyola des de l'Alto Perú igualment va dificultar la seva representació al Congrés de Tucumán encara que sí que ho van fer els diputats per Chichas els quals també representaven a la província de Tarija.\nCongrés Nacional Constituent[modifica]\nDurant l'any 1825 totes les províncies (incloent la Província Oriental, actual Uruguai) i la província de Tarija i Chichas) es van reunir al Congrés Nacional Constituent Argentí d'aquest any, que va deixar en llibertat per a decidir per si mateix el seu futur a les quatre intendències de l'Alto Perú, que es trobaven sota l'administració provisoria de l'Exèrcit Llibertador al comandament del General Sucre.\nEl nom va caure en desús, sent reemplaçat pel de Confederació Argentina, referit ja només al territori del primer país, fins a 1861 aproximadament. Des de llavors, el nom República Argentina és l'habitual, encara que la Constitució admet els tres com noms oficials, emprant-se el terme Nación Argentina en la formació i sanció de les lleis.\nL'Argentina és l'actual continuïtat política, cultural i jurídica d'aquesta unió. La Província Oriental es va separar definitivament després de la lluita per la independència contra el Brasil i es va convertir en l'actual República Oriental de l'Uruguai. D'altra banda, la província de Tarija va passar a ser un departament de Bolívia.\nObtingut de «https://ca.wikipedia.org/w/index.php?title=Províncies_Unides_del_Riu_de_la_Plata&oldid=29513679»\nLa pàgina va ser modificada per darrera vegada el 17 feb 2022 a les 17:57.


Neix AprÒpera, un projecte per apropar l'òpera a tots els públics - Tvsantcugat.cat\nNeix AprÒpera, un projecte per apropar l’òpera a tots els públics\n22/09/2019 – REDACCIÓ /\nEl dijous 26 de setembre es presenta AprÒpera, un nou projecte nascut per difondre aquesta disciplina a Sant Cugat. Serà a l’Aula Magna del Conservatori Victòria dels Àngels amb un concert amb talent local i una explicació de les activitats que es duran a terme. Marc Sala és l’impulsor del projecte AprÒpera, una iniciativa que vol apropar l’òpera a tothom.\nImatge d’arxiu del Teatre El Liceu\nLes primeres activitats d’aquest nou projecte seran conferències de divulgació de l’òpera a l’Ateneu. El primer dimarts de cada mes a les 7 de la tarda s’oferiran xerrades sobre òperes del Liceu que tenen l’objectiu de despertar les ganes del públic d’anar a veure òpera.\nAprÒpera és un projecte que arriba per col·laborar amb altres entitats i escoles de música que vulguin compartir el seu objectiu.\nLa iniciativa neix perquè es va detectar que Sant Cugat reuneix les condicions necessàries i ja compta amb persones destacades del gènere per poder començar les primeres activitats.\nPer conèixer tots els detalls del projecte AprÒpera teniu una cita el dijous 26 de setembre a dos quarts de 8 del vespre a l’Escola Municipal Victòria dels Àngels. A més, l’1 d’octubre teniu la primera conferència a l’Ateneu sant cugatenc. Una xerrada sobre l’òpera Turandot de Puccini amb l’actuació en directe de la soprano santcugatenca Anna Campmany, que serà maridada amb una copa de vi per a tots els assistents.\nEl Club Rugby Sant Cugat s’estrena a la Divisió d’Honor


La Borrassana – Història de Fortià\n30 Desembre, 2018 27 Juliol, 2019 Pol Meseguer Bell3 comentaris a La Borrassana\nLa Borrassana és una casa que queda amagada per als curiosos i visitants que passegen per Fortià. És de les construccions més antigues que resten dempeus i que conserva la seva fesomia exterior, caracteritzada pel contrast dels carreus de les obertures i els angles i les façanes emblanquinades. Es tracta d’un mas de planta baixa i una planta pis amb una coberta tradicional a doble vessant. De la porta d’entrada en destaca una gran llinda ben escairada en la qual hi ha un escut i una inscripció erosionats pel pas del temps. A sobre, a la llinda de la finestra principal hi ha un escut amb la data de 1567. Al sud de la casa, sobre l’antic paller, que encara conserva la seva estructura original, es va afegir una planta per tal d’ampliar l’habitatge.\nFaçana est de can Borrassana. Autor: Pol Meseguer Bell.\nEl mas, de l’edat Mitjana al segle XVII\nEl 24 de març de 1501 Julià Borrassà va capbrevà davant del Paborde de Fortià i el notari diverses propietats que tenia pel Monestir de Sant Pere de Roda. Borrassà, propietari útil del mas i de diverses terres, declarà que tenia aquesta masia o hospici, situada al Puig inferior o Puigdevall, on hi feia habitació, que afrontava a l’est i migdia amb Julià Sala i a l’oest i tramuntana amb camins públics, un d’ells avui dia desapareguts i incorporats a la propietat des de fa unes dècades. Abans d’acabar la descripció de la finca, informa també que anteriorment havia estat d’en Deurí i encara en temps més antics d’en Roger. En una de les capbrevacions de la casa al segle XVII s’informa, també, que els qui posseïen el mas eren homes propis, és a dir remences, persones adscrites a la terra i sota dependència del senyor del mas, el Monestir de Sant Pere de Roda.\nA més a més, el mateix 1501 Julià Borrassà declara un hort i un clos de mitja vessana, que afrontava a l’est i a migdia amb Sebastià Orvayll; i amb camins públics a l’oest i a tramuntana. Així com una era prop de la casa, d’una vessana, que afrontava a l’est amb un camí públic, a migdia amb una terra seva i amb un altre camí públic, a l’oest amb terres seves i a tramuntana, altre cop, amb un camí públic. Per la qual prestava una mitgera de forment anual.\nLlinda del primer pis amb l’escut amb la data 1567. Autor: Pol Meseguer\nEl 1618 Francesc Borrassà, pagès de Fortià, mor i deixa orfes els seus dos fills Narcís i Jaume, menors d’edat, que van quedar en mans del tutor Joan Noalguer Batlle, pagès de la Bisbal. Ara bé, no eren els únics hereus. Atès que Francesc Borrassà va morir sense fer testament, tots els fills tenien dret a rebre l’herència a parts iguals, també les dues germanes: Narcisa Margarida, casada amb el fuster de Castelló d’Empúries, Cebrià Torremilans; i Montserrada, casada amb Joan Jaume Aravall, pagès del veïnat de Fortianell.\nEl 18 de novembre 1627 el procurador de tots els germans, el mateix Joan Noalguer, posa a subhasta a petició de tots ells l’heretat la Borrassana de Fortià. En aquells moments Jaume era l’únic menor —vivia a Castelló amb la seva germana Narcisa— i Montserrada havia mort, fet pel qual els seus tres fills, Rafael, Maria i Margarida, tutelats pel seu pare, tenien dret a percebre la seva part. A la taba de la subhasta constava que es venien la casa, honors, possessions, terres —cultes i incultes—, ermes, pradoses i boscoses, tant de vinya com d’olivera plantada; així com el dret de lluir i quitar qualsevol terra que estigui empenyada o a carta de gràcia.\nEl mateix dia el cavaller fortianenc Pere Ignasi Ferrer, en aquells moments governador del Comtat d’Empúries, guanya la subhasta i pren possessió del mas, l’era i les vint-i-dues vessanes de terra de l’heretat per un preu de 2.826 lliures, 13 sous i 11 diners, de les quals 1.211 eren pel preu de compra i 1.615 lliures, 13 sous i 11 diners per deutes, censals i altres drets. En canvi, en relacions posteriors, consta que l’heretat Borrassana té corral, era, hort i 143 vessanes. Aquella mateixa jornada Ferrer prendria possessió de l’heretat, amb el testimoni dels treballadors de Fortià Joan Peix i Pere Llombart. El 1634 la família Borrassà també va vendre una altra heretat anomenada de l’Estanyol, al veïnat de Sant Joan Ses Closes.\nUn cop passada la propietat a Pere Ignasi Ferrer, aquest va haver de capbrevar davant del paborde de Fortià de Sant Pere de Roda. Una casa, que és capmas, situada al Puigdebaix de Fortià, per raó de la qual i les seves terres és home propi. Prestava cens per la masada i les terres amb una perna de porc, dues gallines i sis ous per Pentecosta; sis ous per Sant Pere i Sant Feliu; sis ous i una aimina d’ordi censal, dues gallines joves, una pel maig i l’altra pel sementer; mitja tragina al molí, una tirada i una ventada i una mitgera d’ordi; i per Nadal deu diners comtals i una gallina jove pel sementer (l’època de sembra).\nLa propietat va ser a mans de la família Ferrer i els seus descendents, els Casades de Còdol, fins a la segona meitat del segle XX, quan la van vendre als propietaris actuals. Del primer terç del segle XX se’n troben diverses notícies al fons municipal, com ara el nom de la casa, la Borrassana, en els padrons de 1901 a 1906, però també la conflictivitat que hi havia pel pas entre la Borrassana i can Bolasell (actual can Ruiz), un problema recorrent segons la documentació.\nEl 1907 el Ple de l’Ajuntament de Fortià recollia la denuncia de Pere Bolasell Cortada, el qual comunicava que Benet Amiel, que tenia en masoveria la Borrassana, havia fet una empallissada amb canyes davant de la porta de casa del denunciant. La transcripció del Ple diu que «enpidiendo el paso de entrada a su referida casa y patio contiguo, recordando al propio tiempo a la Corporación, que desde tiempo inmemorial no se había obstruído el paso por aquella via». En Bolasell, acaba demanant que l’Ajuntament ordeni treure l’empallissada i la tanca que han fet i deixin el pas que hi havia. Els regidors es van personar «en la calle de la plaza», on tenia la casa Pere Bolasell, i li sol·liciten que presenti els papers que acreditin la possessió de la finca que han tancat.\nL’agost de 1931 la problemàtica del pas de la Borrassana cap a l’actual carrer del Canigó continua. El Ple acordava que «se ordene extraer toda clase de obstáculos que entorpezcan el libre tránsito del caminó «viaró» que radica entre el manso “Borrasana”, propiedad de D. Carlos Casades de Còdol, y los vecinos de esta Jaime Bolasell Cabrafiga i José Feliu Bret». Un problema que persistí fins a la privatització i desaparició d’aquest camí, com tants d’altres al poble, en l’època de la dictadura franquista.\n ACA, Monacals-Hisenda, volum. 972, Còpia del Capbreu de la Pabordia de Fortià de 1501. Declaracions de Julià Borrassà a la Pabordia de Fortià, sf.\n ACA, Monacals-Hisenda, volum 966. Capbreu de la Pabordia de Fortià de 1627-1634. Confessió 80 de Pere Ignasi Ferrer, sf.\n Arxiu Família Travy, Llibre d’escriptures relatives a Pere Ignasi Ferrer, Escriptura de compra de l’heretat la Borrassana, notari Joan Llobet, 18/11/1627, f. 100-101.\n Arxiu Ferrer del Pozo, carpeta 16. Relació de propietats de la familia a Fortià, sense data.\n Arxiu Família Travy, Llibre d’escriptures relatives a Pere Ignasi Ferrer, Escriptura de compra de l’heretat de l’Estanyol, notari Joan Llobet, 13/03/1634, f. 184-188.\n AMFO, Llibre d’actes del Ple i juntes de l’Ajuntament de Fortià de 1901-1907, Ple de 26 de maig de 1907.\n AMFO, Llibre del Ple de l’Ajuntament de Fortià de 1931-32, Ple de 19 d’agost de 1931.\nCategories Sin categoríaEtiquetes Època Contemporània, Carrers, Edat Mitjana, Edat Moderna, Segle XVII\n3 pensaments sobre “La Borrassana”\nAleix Freixa Ferrer 30 Desembre, 2018 — 11:59\nA la llinda de la finestra principal també hi ha un escut amb la data de 1562, i el cos afegit a la part sud és un pis que es va incorporar a sobre de l’antic paller (que encara conserva la seva estructura original).\nPol Meseguer Bell 30 Desembre, 2018 — 12:48\nMoltíssimes gràcies Aleix!\nPol Meseguer Bell 30 Desembre, 2018 — 12:52\nJa ho he afegit, salut!\nPrevious Els noms dels carrers entre 1931 i 1939\nNext Un plànol de Fortià del segle XVIII


Alcoi, la 6ª ciutat espanyola ciutat compromesa amb l’eliminació de l’Hepatitis C | ARA Multimèdia\nAlcoi, la 6ª ciutat espanyola ciutat compromesa amb l’eliminació de l’Hepatitis C\nPresentació a l'Àgora / Mireia Pascual\nAlcoi és una de les 6 ciutats amb aquesta distinció juntament amb Granada, Sevilla, València, Santander i Gijón.\nEscrit per Redacció 26 juny 2021\nLa primera ciutat mitjana de tota Espanya en estar compromesa amb l’eliminació de l’Hepatitis C és Alcoi. Cal recordar que aquesta és l’única malaltia vírica curable actualment i en els últims anys els tractaments han millorat molt.\nTots els grups de la corporació municipal han aprovat que Alcoi siga ciutat compromesa amb la malaltia i l’Àgora ha estat l’escenari per presentar el projecte. Alcoi ha creat un comité local per tal de fer front l’Hepatitis C. L’objectiu és detectar a les persones amb alta vulnerabilitat que puguen patir la malaltia i activat el tractament que actualment és eficaç en un 98%.\nAlcoi és una de les 6 ciutats amb aquesta distinció juntament amb Granada, Sevilla, València, Santander i Gijón. El comité local creat per a poder dur a terme el projecte està format per representants de la Unitat de Prevenció Comunitària en Conductes Addictives, de l'Hospital Verge del Lliris (concretament del departament de digestiu), de Creu Roja Espanyola, de Salut Pública del col·lectiu Ponts d’Igualtat i sota la coordinació del doctor Francisco Pascual (UCA).\nEls tractaments que existien fins fa tan sols uns anys, tenien forts efectes secundaris i s'allargaven en el temps durant més d'un any. Moltes persones acabaven per abandonar-ho, incrementant d'aquesta manera les complicacions en el fetge i acabant en quadres mèdics amb una cirrosi o càncer de fetge. En l'actualitat, el tractament té una efectivitat del 98%, no causa quasi efectes secundaris i s'allarguen en el temps entre 8 i 12 setmanes.\nEs calcula que un 1,2% de la població espanyola la pateix. Entre la població general, tenen actiu el virus un 0’22%, mentre que, si parlem de població vulnerable, aquesta xifra s'eleva fins a un 63%. Per aquesta raó, els esforços ara se centraran en ella: persones consumidores de drogues (inclòs l'alcohol), migrants, col·lectius LGTBI, etc. D'aquesta manera Alcoi, conforme a la resta d'Espanya, s'alinea amb l'objectiu de l'OMS, que contempla l'eliminació de l'hepatitis C per al 2030: “Aquest objectiu podria aconseguir-se per part d'Espanya molt abans, en 2024”, assegura Pascual.\nLa pandèmia ha suposat una aturada important en la detecció, derivació i tractament d'aquests pacients, segons explicava Marina Valls, Facultativa Especialitzada de l'Àrea de Digestiu de l'Hospital Verge dels Lliris. 143.000 pacients han sigut ja tractats, però queden encara un 29% que no saben que tenen la infecció. El treball ara és buscar a aquesta població i, el projecte Ciutats Lliures d'Hepatitis, és sens dubte, una manera d'acostar-se a la població urbana i als col·lectius vulnerables.


Una instal·lació d'Aureli Ruiz escenifica el conflicte de la Mediterrània\n'Save Our Souls' es pot visitar des d'aquest dijous al Centre d'Art, a la Casa Canals de Tarragona, fins al proper 30 de maig\nVisita de l'exposició 'Save Our Souls', d'Aureli Ruiz, a la Casa Canals de Tarragona MANEL R. GRANELL\nDimecres, 07 abril 2021 21:30\nEl Centre d’Art de Tarragona estrena aquest dijous 8 d’abril una nova exposició. Es tracta de la mostra titulada 'Save Our Souls' (Salveu les nostres ànimes) de l’artista reusenc Aureli Ruiz i que, sota el comissariat d’Eudald Camps, escenifica plàsticament el conflicte de la Mediterrània.\nL’alcalde i conseller de Cultura de l’Ajuntament de Tarragona, Pau Ricomà, ha visitat aquesta tarda l’exposició acompanyat de l’artista, el comissari de l’exposició i els mitjans de comunicació. Ricomà ha destacat l’obra i la tasca d’Aureli Ruiz: “És un gran exponent del moviment avantguardista generat a Catalunya durant els anys 80, creant sempre a partir de diversitat d’objectes i idees que ens fan reflexionar sobre l’ésser humà i la seva relació amb l'entorn” – i ha conclòs – “és una sort que el Centre d'Art pugui comptar amb aquesta instal·lació arriscada, contemporània i que transmet un missatge tan profund sobre una realitat tan propera a nosaltres”.\nPer la seva part, l’artista Aureli Ruiz ha explicat que “el títol de la mostra pretén centrar la realitat política de la Mediterrània, com a territori cultural comú, entre civilitzacions properes i veïnes, que han conformat socialment els pobles del sud d’Europa, el nord d’Àfrica i el Pròxim Orient. El que d’una manera constitueix una comunitat, que a hores d’ara, ha entrat en conflicte permanent”. L'artista convida al visitant "a submergir-se" en la instal·lació com si es tractés d'un actor que forma part de les escenes d'una pel·lícula.\nEudald Camps, comissari de l’exposició, ha destacat la reflexió al voltant de la qual gira tota la mostra: “La tragèdia que viu en temps real al Mediterrani, a nosaltres ens arriba en comptagotes, com arribaven les restes d’un naufragi a les idíl·liques platges de sorra blanca d’una illa deserta. Simples fragments i andròmines que contenen capes de memòria irrecuperable.”\nAureli Ruiz (Reus, 1959), treballa en el camp de la performativitat de les instal·lacions, al llindar de la interdisciplinarietat de tècniques com el dibuix, els “sob-jectes”, com diu l’artista, la imatge, el text, la música, el vídeo i l’escultura efímera. Configura poèticament i posa en acció, referents vivencials comuns, des de temàtiques personals subjectives, a patrons i comportaments domèstics i socials, com els afectes, la comunicació, els tòpics, els llocs comuns. Ha exposat a nombrosos espais i centres d’art públics i privats tant en l’àmbit local, nacional com a l’estranger. La seva obra ha estat premiada en diferents ocasions i, forma part i està present, en col·leccions i museus d’art contemporani. També i, paral·lelament a les exposicions, desenvolupa programes i projectes de curadoria institucional, privada i non-profit.\nLa nova exposició del Centre d’Art de Tarragona es podrà visitar, a partir d’aquest dijous 8 d’abril, a la Casa Canals i fins al proper 30 de maig. L’horari de visita serà de dimarts a dissabtes, de 10 a 20.30 h; i diumenges i festius, de 10 a 14.30 h.


L'Ajuntament de Palafrugell obre un expedient sancionador contra el xalet del Golfet • Ràdio Capital de l'Empordà\nL’Ajuntament de Palafrugell ha obert un expedient sancionador contra els promotors del xalet del Golfet per haver realitzat sense llicència una rasa de connexió amb el clavegueram. L’obertura travessa longitudinalment el talús de roca natural del carrer Castellets per connectar el nou habitatge a la xarxa de clavegueram municipal. Les obres es van executar de facto a mitjans de maig, sense la prèvia autorització per part del consistori.\nSegons ha transcendit ara, el passat 8 de juny l’associació Salvem el Golfet va presentar una denúncia al consistori. L’entitat posava de manifest que els promotors no comptaven amb llicència ni projecte tècnic per perforar el talús. Es dóna la circumstància que el talús havia de ser objecte de mesures especials d’estabilització i millora, segons la llicència inicial atorgada.\nEl consistori va constatar en una nova inspecció a les obres que, efectivament, no tenien llicència per la connexió a la xarxa de clavegueram. A principis del mes de juliol, l’alcalde de Palafrugell, Josep Piferrer, responia a l’entitat que l’ajuntament emetria el corresponent butlletí de denúncia. Ara, els responsables del xalet hauran de demanar la legalització d’aquests treballs.\nEn una reunió amb representants municipals, Salvem el Golfet ha demanat aquesta mateixa setmana una actuació urbanística amb “contundència” i que s’imposin sancions. L’associació ho veu com una via perquè no s’atorgui la llicència de primera ocupació.\nArticle anteriorUn incendi crema una zona agrícola de Sant Joan de Palamós\nArticle següentDetingudes 4 persones a la Bisbal per cultiu de marihuana


Portadors – Amics del Camell\nEls portadors són els encarregats de portar el Camell.\nMatines del Camell 2021 (Covid Edition) – Imatge Jordi Costa\nUn grup de portadors està format per 7 camellaires, sis d’ells carreguen la bèstia i un setè és l’encarregat d’aixecar el cap des de dins. Al voltant de la bèstia hi ha 7 persones més, quatre d’elles guien els portadors estirant les cordes situades als costats, dues més s’encarreguen de guiar el Camell des del cap i una setena dona vida a la cua i ruixa tothom que el segueixi amb les seves espurnes.\nA les sortides es compta amb diferents grups de portadors complerts que es van rellevant durant el recorregut, per poder descansar de l’esforç fet.\nEl Camell i els seus portadors a Valls – Imatge d’arxiu Amics del Camell


La Xarxa Referèndum 9N defensa la consulta com a única via possible - VilaWeb\nDijous 24.07.2014 14:19\nLa Xarxa Referèndum 9N defensa la consulta com a única via possible\nUna trentena d'entitats considera que 'l'única manera' d'aconseguir la independència és preguntar-ho a la població\nLa Xarxa Referèndum 9N s'ha presentat aquest dijous amb la lectura d'un manifest davant del Parlament de Catalunya, en què han declarat el seu compromís amb la consulta del proper 9 de novembre com a única via possible per a Catalunya. Una trentena d'entitats partidàries del dret a l'autodeterminació s'han adherit a la iniciativa i han rebutjat qualsevol alternativa al referèndum, com ara fer eleccions plebiscitàries o la proclamació d'una Declaració Unilateral d'Independència (DUI).\nSegons que han explicat a la presentació, els membres de la xarxa consideren que 'l'única manera' de fer avançar el procés és preguntar a la població de forma clara, ja que cap alternativa podria substituir 'la força vinculant' d'una consulta.\nEl manifest l'han llegit la presidenta de la xarxa d'entitats cíviques i culturals dels països catalans, Blanca Serra, la portaveu de l'International Commission of European Citizens (ICEC), Anna Arqué, i el representant del col·lectiu Drassanes, Lluís Vila. En el document han manifestat la necessitat de fer un referèndum per donar resposta a 'les mobilitzacions' dels darrers anys. A més, han assegurat que si no es fa el referèndum, Catalunya tornarà a estar 'enfangada en el joc etern de les ambigüitats i les dilacions'.\nDes de Xarxa Referèndum 9N han assegurat que cal un referèndum convocat per les institucions catalanes, amb una pregunta i una regulació clara, que tingui un ressò internacional i que vinculi políticament les institucions amb els seus resultats. A més, han assumit diversos compromisos de 'donar suport' i 'col·laborar, reforçar i mobilitzar' les infraestructures necessàries per la consulta i treballar per a evitar 'que puguin prosperar propostes de dilació o claudicació'. En el manifest, també han manifestat la voluntat de coordinar esforços amb els partidaris del dret d'autodeterminació, fins i tot si calgués donar suport a mesures de "desobediència pacífica" i "d'insubmissió" a la legalitat espanyola.\nA més de les entitats esmentades, en l'acte també hi ha participat la representant del Sindicat d'Estudiants dels Països Catalans (SEPC), Maria Corrales, el representant de la Intersindical Alternativa d'Esquerres (IAC), Eduard Lucas, i el regidor d'Arenys de Munt, Josep Manel Ximenis, impulsor de les consultes populars sobre la independència de l'any 2009.


12 August, 2015 Leave a commentBlogBy Anta Porto\nUna de les platges més freqüentades de Salou, tant per residents del municipi com per turistes és la coneguda com a Platja de Ponent o bé platja de les dones. El cert és que, moltes décades desprès, aquesta platja encara rep el nom de “platja de les dones” ja que, antigament, quan homes i dones es banyaven per separat, la plata de Ponent era la dedicada a les dones.\nLa platja de Ponent conta amb una llargada de més d’un quilòmetre de llarg i transcórre en paral·lel al passeig marítim Miramar. Com ocórre amb la resta de les platges del litoral salouenc, la platja de Ponent conta amb arena daurada i fina i, a més es tracta d’una platja molt adequada per a anar amb nens, ja que és una platja d’aigües no massa profundes i que conta, a la seva entrada, amb una suau pendent de forma que l’aigua no cobreix de cop.\nPonent, una platja amb tots els serveis\nDins els serveis que qualsevol banyista pot trobar en aquesta platja, com a la majoria de platges del municipi, està el servei de policia de platja, a més de contar també amb un servei de salvament i socorrisme que, en el municipi de Salou, està a càrrec de la Creu Roja.\nLa conservació del medi ambient sempre ha estat una característica pròpia del municipi que ha equipat totes les seves platges amb papereres. En el cas de la platja de Ponent, existeix també la recollida selectiva dels residus, de forma que podeu gaudir del vostre dia de platja contaminant el mínim possible.\nA més aquesta platja conta amb accessos per a persones amb discapacitat. La platja també conta amb serveis públics que estan situats en el passeig marítim i que també estan adaptats per a persones amb discapacitat.\nAltres equipaments relacionats amb l’oci i el relax amb los que conta aquesta platja és el servei de para-sols i hamaques, que es poden contractar en la mateixa platja per un període de mig dia o bé de dia complet. Altres serveis d’oci amb els que conta aquesta platja i que el visitant pot llogar per unes hores són els patins plataforma, que es poden llogar per fraccions d’una hora.\nA més, per a que aparcar no sigui un problema, la platja de Ponent conta amb pàrquing gratuit per a bicicletes i un de pagament per a cotxes.\nFinalment, si vas a la platja amb els nens i vols descansar una mica de la sorra i el mar, aquesta platja també conta amb una zona de jocs infantils que els teus fills ben segur gaudiran.\nEsports a la platja Ponent\nEntre els equipaments per a practicar esport amb els que ens trobem en aquesta platja, està un circuit de motos que els aficionats a aquest esport segur valoraran, també conta amb una zona esportiva que està oberta a tot el públic. Altres esports nàutics que es poden practicar en aquesta platja són el Ski bus, el Windsurf o bé la moto aquàtica.\nPonent, l’amiga del medi ambient\nCom ocòrre amb la resta de platges del municipi de Salou, és de gran importancia mantenir el respecte pel medi ambient, així com oferir als residents i visitants un entorn de qualitat. El certificat Mediambiental ISO 14001, és un certificat internacional que asegura una gestió medi ambiental respetuosa. La platja de Ponent, així com la resta de platges del municipi, conten amb aquest certificat internacional que es renova anualment a través de l’organisme AENOR.\nIsostar Extreme Man Salou 2014\nFesta de l’Oli Nou i activitats d’oleoturisme a La Boella\nAmics de les Mascotes


Sortida Marató Lleida – Valls 2015 | BTT Valls\nInicioSortida Marató Lleida – Valls 2015\nSortida Marató Lleida – Valls 2015\n13 abril, 2015 13 abril, 2015 Edu Lozano Cròniques\nAquest diumenge 12 de març hem celebrat la ja tradicional sortida de Lleida a Valls organitzada pel BTT Valls.\nA les 8 del matí se sortia de Lleida i al poc de posar-nos en marxa ja es va comprovar que no seria una sortida fàcil… primera punxada. Reparem i continuem la marxa.\nLa primera part del recorregut són pistes i camins molt ràpids que transcorren a la vora del canal de rec, entre arbres i camps de conreu. Un terreny molt bonic i apte per a tots els nivells. Arribem a Arbeca i realitzem la primera parada per esmorzar i recuperar forces.\nSortim d’Arbeca i enfilem la segona part del recorregut. Aquí el terreny canvia per complet: Camins de pedres i comencen les pujades i baixades. El ritme és més lent, ja que el terreny s’endureix per moments. Els quilòmetres passen i el sol i la calor comencen a minvar les forces.\nCom diuen que no te’n aniràs a dormir sense aprendre una cosa més, rebem una “masterclass” teòrica i pràctica de com reparar una punxada en una coberta “tubeless”.\nArribem a Tarrés per fer una parada ràpida per enfilar la baixada cap a l’Espluga i fer la parada de rigor per dinar.\nA quarts de tres ens tornàvem a posar en marxa direcció Montblanc per enfilar la tercera i ultima part del trajecte. Enfilem pel costat de l’autopista direcció Cabra, És la part més dura del trajecte i comencem a patir de valent. Arriben les caigudes, cadenes que salten i rampes a les cames. A ¾ de 5 ja som a Cabra del Camp i a tots se’ns canvia la cara, ja que ara ja som a casa i tot es costa avall.\nBaixada cap al Pla i trenquem pels aiguamolls cap al polígon de Valls. El destí encara ens tenia guardada una i si al primer tram havíem punxat tres vegades i al segon tram una… al polígon de Valls dues punxades més!\nPer fi arribem a Valls tots sans i estalvis. Hem perdut un company pel camí per avaria mecànica a L’Espluga de Francolí però no hem tingut cap caiguda greu tot i que hi ha hagut varies rebolcades.\nEsperem que hàgeu gaudit de la sortida i ens veiem a la pròxima.\n← La 2a ECOFIRA de Valls farà un taller gratuït de mecànica de bicicletes\nPrimera sortida nocturna del BTT Valls →


About: Els Supersònics\nEls Supersònics (The Jetsons) va ser una sèrie de televisió animada creada per William Hanna i Joseph Barbera, i actualment transmesa per Boomerang un canal propietat de Cartoon Network va ser creada en 1963 i molts creuen que és la versió futurista dels Picapedra. Però encara que es demostrin similituds, els personatges i aventures són molt diferents.\nEls Supersònics (The Jetsons) va ser una sèrie de televisió animada creada per William Hanna i Joseph Barbera, i actualment transmesa per Boomerang un canal propietat de Cartoon Network va ser creada en 1963 i molts creuen que és la versió futurista dels Picapedra. Però encara que es demostrin similituds, els personatges i aventures són molt diferents. (ca)\nEls Supersònics (ca)


Nom: ESGLÉSIA PARROQUIAL DE SANTA MARIA D'ANYA\nAltres noms: Església de la Mare de Déu de l'Assumpció\nLocalització: Artesa de Segre - Anya (Noguera)\nNúm. Registre / Catàleg: 133-I\nData Disposició: 09/04/1999\nL'església parroquial de Santa Maria d'Anya s'emplaça al bell mig del nucli d'Anya, agregat del municipi d'Artesa de Segre, a la confluència entre el c/ Major i la plaça de l'Església. Es tracta d'un edifici aïllat amb una casa adossada al sudest. Compta amb una planta quadrangular amb una sola nau i absis.\nL'absis, situat al nordest i enfrontat a la façana, és semicircular i s'hi pot observar una finestra espitllera descentrada de l'eix principal.\nEls paraments són heterogenis, la façana compta amb un aparell constructiu regular amb blocs ben escairats i homogenis. Mentre que la resta de la construcció intercala blocs regulars amb d'altres de grans dimensions. L'església parroquial de Santa Maria d'Anya s'emplaça al bell mig del nucli d'Anya, agregat del municipi d'Artesa de Segre, a la confluència entre el c/ Major i la plaça de l'Església. Es tracta d'un edifici aïllat amb una casa adossada al sudest. Compta amb una planta quadrangular amb una sola nau i absis.\nLa façana principal compta amb una gran porta adovellada en arc de mig punt, just per sobre s'hi observa una petita finestra de la que es va fer un petit rosetó a al tram superior. El campanar, de cadireta de doble obertura, està rematat per una espadanya rematada per un petit arc de mi...\nL'església parroquial de Santa Maria d'Anya compta amb molt poca informació històrica. Per una banda, segons la versió anterior de la fitxa d'inventari arquitectònic d'aquest element existia la inscripció "1643" a la llinda de la porta; malauradament aquesta inscripció ja no hi és, però podria indicar la construcció del temple. Per altra banda, al campanille si que s'hi pot observar la inscripció "1732", que podria indicar la construcció d'aquesta addició. Sembla que la parròquia va pertànyer a Sant Pere d'Àger fins la desamortització.


Salut triplicarà la realització de proves PCR per detectar casos de Covid-19 | elsot.cat\nEl nou secretari de Salut Pública, Josep Maria Argimon, ha avançat avui, en la seva primera compareixença al costat de la consellera Alba Vergés, que l’estratègia contra el coronavirus passarà per dues línies d’actuació. Per un costat, l’augment de la detecció i identificació dels contactes dels positius de Covid-19, gràcies a la incorporació dels gestors Covid a l’atenció primària, i, per altre, l’increment de les proves PCR d’aquests contactes, fins a triplicar-les. En aquest sentit, Argimon ha detallat que es reforçarà la realització de PCR als contactes estrets d’un positiu de Covid-19 en aquells territoris on la situació epidemiològica així ho requereixi. Aquestes PCR seran indicades segons el criteri dels referents de Salut Pública territorials i s’aniran realitzant de forma progressiva. “En alguns centres ja ho estem fent, -molt centrats amb els convivents-, però hem d’estendre-ho a més contactes, fins a duplicar, o fins i tot, triplicar la capacitat de PCR de les que estem fent ara”. En aquest sentit ha assenyalat que “avui fem 8.000 proves PCR al dia però tenim capacitat de fer-ne unes 24.000 diàries i la setmana que ve serà de 30.000 ja que s’instal·laran uns robots a diferents centres de Catalunya que ho permetrà”.\nEl nou secretari també ha remarcat que aquesta setmana 214 persones, del mig miler que el Departament incorporarà a la xarxa de rastreig de la Covid-19, començaran ja la formació. Són professionals que treballaran en l’Atenció Primària i que recolliran les dades del pacient sospitós o que ha donat positiu i també la dels seus contactes. Argimon ha concretat que “de cada cas, hem d’esperar identificar, de mitjana, entre 10 i 15 contactes estrets, en funció de la seva vida social” i ha recordat que ara mateix no tenim ni vacuna contra la Covid-19 ni tractament. “La vacuna que tenim a les nostres mans és el rentat de mans, la mascareta i la distància física. Aquesta és la nostra vacuna”, ha afirmat.També ha posat en valor la gran tasca desenvolupada pels professionals d’atenció primària en aquesta fase en què s’estan encarregant del procés de detecció, seguiment i diagnòstic de casos.


Els alumnes del CEIP Cas Serres tornen a felicitar el nadal als pacients ingressats a l'Hospital Can Misses\nCreat el 20 Desembre 2021\n/ Els menuts han elaborat un total de 170 postals nadalenques per repartir-les entre els pacients hospitalitzats\n/ Els zeladors Antonio Cruz, Domingo Martínez i Francisco Ayala han recollit les targetes i les han entregades a cada planta\nEls alumnes d’educació primària i infantil del CEIP Cas Serres (Eivissa) han reprès les felicitacions de Nadal als pacients ingressats a l’Hospital Can Misses després de la cancel·lació de l’any passat, deguda a la pandèmia. Ja en són cinc els anys —sis des de l’inici d’aquesta iniciativa— en què, d’una manera entranyable i original, els infants de Cas Serres feliciten i animen amb postals nadalenques els pacients hospitalitzats durant les dates prèvies a Nadal.\nEls alumnes han entregat a Antonio Cruz, cap dels zeladors de l’Hospital, i als zeladors Francisco Faustino Ayala i Domingo Martínez les 170 postals que han confeccionat, que van dirigides especialment als pacients ingressats a les unitats d’hospitalització de Medicina Interna, Traumatologia i d’altres especialitats mèdiques, amb la missió de fer més suportable l’estada en els dies previs a Nadal amb emotius missatges d’ànim.\nA les 10.30 hores, els alumnes i els professors esperaven els zeladors Antonio Cruz i Francisco Ayala, que han acudit al centre escolar per recollir les felicitacions a fi de dur-les directament a l’Hospital. A les 11.30 hores, els tres zeladors han deixat les postals a Marta Fernández, tècnica en cures auxiliars d’infermeria, i a Raquel Marí, infermera, perquè les entregassin als pacients hospitalitzats. Poc després, el personal d’infermeria les ha repartides a cadascuna de les persones ingressades, que les han rebudes amb agraïment i afecte, com cada any.\nLa primera persona que ha rebut la postal ha estat Carlos, que des de fa una setmana està ingressat a la unitat de Traumatologia i avui rebrà l’alta, a qui el gest dels infants de Cas Serres li ha semblat «molt entranyable i bonic. Rebre aquesta mostra d’afecte quan estàs hospitalitzat és molt emotiu». Després d’ell, Francisca ha rebut la felicitació de mans d’Antonio Cruz, igual que la companya d’habitació, Maria, totes dues ingressades a la planta de Traumatologia.


XIN XIN - Vinateria i Degustacions - Moià - totmoianes.com\nXIN XIN – Vinateria i Degustacions – Moià\n5756 Visites agosto 03, 2014 Bars i Restaurants, Moià mandamasvictor\nXin Xin neix amb la intenció d’oferir un espai on poder gaudir del plaer del vi i el cava. Tenim venda d’ampolles de vi, cava, licors i cerveses, a més d’un espai amb taules on poder degustar una amplia varietat dels nostres productes, juntament amb una selecció ibèrica i artesanal d’embotits, formatges i pans. Aperitius, dinars o sopars, tot en un espai jove i dinàmic, on podràs gaudir, mensualment, de música en directe i espectacles variats. Disposem de WiFi gratuita per als nostres clients.\nLa nostra selecció està composta a partir d’una gran varietat de denominacions d’origen per poder oferir una amplia varietat de sabors i textures. A més, hem volgut prioritzar aquells cellers petits i familiars que ofereixen una gran varietat de productes artesanals i de primeres qualitats.\nA més de la venda de productes també tenim un racó on els nostres client podran degustar-los amb una selecció d’embotits i degustacions variades. Cada 15 díes, aproximadament, variem les opcions de la nostra carta per oferir una oferta variada de vins tints, rosats, blancs i caves. També disposem de refrescs, aigues i cafes, així com mini-entrepans d’embotits o formatges i meridatge.\nI si vols aprendre més sobre els vins, només t’has d’apuntar a una de les cates de vins que organitzarem al nostre local de forma periòdica. Aquestes estaran composades per una selecció de vins i degustacions, a més d’informació sobre la història, procedencia, composició i conservació dels nostres productes.\nLes Nostres Degustacións\nCom amb els nostres vins, hem fet una tria exahustiva per trobar els millors embotits i formatges artesanals de la nostra zona. Per això, les nostres fustes d’embotits i formatges es componen d’una varietat de sabors i textures que no et deixaran indiferent. I si el que prefreixes és una degustació per acompanyar el vi, tenim una selecció de “montaditos” fets amb pans artesanals i productes de primera qualitat com melmelades o pates i foie fets a mà.\nMensualment, organitzem espectacles o concerts en directe de petits autors i cantants. Així, monòlegs, música i dansa es fusionen en un únic espai que amenitza la vetllada i presenta una nova forma de degustar el vi al Moiànes. Si vols més informació sobre els nostres espectacles, només has d’entrar al Facebook, a la nostra web o pasar-te pel nostre local per informar-te i reservar amb nosaltres.\nSi el que vols és organitzar un sopar o dinar de grup amb nosaltres, només t’has de posar en contacte amb nosaltres per organitzar-ho i reservar-ho. Tenim un servei flexible que s’ajusta a les vostres necessitats.\nSabem que estar conectat es important avui en dia. Per això, la nostra WiFi es gratuita i d’accés a tothom. També disposem de premsa, jocs de taula i llibres que et permetran gaudir d’una estona agradable i divertida.\nMés informació al web de Xin Xin\nDe dimarts a dijous 09:00 a 14:00 / 17:30 a 21:00\nDivendres i dissabte 09:30 a 14:00 / 17:30 a 00:00\nDiumenge 09:30 a 14:00 / 17:30 a 21:00\nTel. 93 830 01 15\nEl Blog de Tot Moianès\nMAS SERRAMITJA – Treballs Forestals – Llenya – Moià\nPASTISSERIA AGER – Moià\nEL MOS DEL DIABLE – Bar – Restaurant – Castellcir\nINSTALALVAREZ – Instal·lacions – Moià\nBICICLETES NINETA – Moià\nEL VITRALL – Restaurant – Moià\nCARNISSERIA TERESA – Moià\nFARMÀCIA CASAJUANA – Moià\nEL PALAUET DEL TENOR VIÑAS – Un passeig per un jardí romàntic\nCASTELLS DEL MOIANÈS – Un viatge en el temps\n8 ERMITES PER DESCOBRIR EL MOIANÈS\n6 INDRETS MÀGICS PER PASSEJAR AL MOIANÈS\nELS TRES TOMBS DE MOIÀ\nIMATGES DEL CARNESTOLTES 2015 DE MOIÀ\nEL CARNESTOLTES A MOIÀ\nPOSTES DE SOL A MOIÀ\nGUANYADORS DEL 1er FESTIVAL MOFA – Moianès Fantàstic -2015\nMOFA 2014 – Moianès Fantàstic – Festival de Cinema Fantàstic del Moianès\nSECCIÓ OFICIAL – MOFA 2015\nRECPHONE 36 – MOFA\nVIII MOSTRA DE CINEMA DEL MOIANÈS – MOFA\nSECCIÓ ACTITUD – MOFA\nPROMOS DE MOFA\nHo pots trobar a TotMoianès\nActivitats Extraescolars Alumini Apartaments Assegurances Automòbil Basar Bicicletes Càmping Carn a la Brasa Carnisseria Cases de Colònies Complements Construcció Ecobotiga Esports Estanc Excursions Farmàcia Ferreteria Floristeria Fusteria Hotels Idiomes Informàtica Joguines Lampisteria Llenceria Loteria Manyà Menjar Per Emportar Merceria Moda Nadons Òptica Peixateria Pizzeria Podòleg Productes de la Terra Queviures Reparacions Restaurants Rostisseria Serralleria Spa Tapes Tapisseria Tintoreria Vídeo Club Vidres Xemeneies\nEL CASTELL DE TERÇOL O SANT MIQUEL – Una estada a l’ombra de pedres mil·lenàries\nMAS D’ESPLUGUES – Ecomuseu – Castellcir\nLES COVES DEL TOLL – Un viatge a la Prehistoria\nCASA NATAL DE RAFEL CASANOVA – MUSEU ARQUEOLÒGIC DE MOIÀ\nIMPERIAL – Bar-Restaurant – Castellterçol\nBLAT – Restaurant – Pizzeria – Moià\nCAN XARINA – Restaurant – Collsuspina\nLa Manyosa – Masia Fortalesa Medieval – Casa Rural\nHOTEL URBISOL – Hotel-Restaurant-Calders\nLA MASIA DEL SOLÀ – Hotel – Restaurant – Monistrol de Calders\nHOSTAL EL TOLL – Hotel – Restaurant – Collsuspina\nMAS LA ROCA – Casa Rural – Castellcir\nBars Carnisseria Casa Rural Ecològic Estètica Forns de pa Fusteria Jardineria Lampisteria Moda Perruqueria Productes de la Terra Queviures Reformes Restaurants Teràpies\n© 2018 Copyright Totmoianès. Tots els drets reservats.\nDisseny i programació de Noutrading


PRÀCTICUM I i II PSICOPEDAGOGIA: 2015\nAbans d'estudiar psicopedagogia a la UOC vaig estudiar magisteri musical. I sempre he pensat que la música és el llenguatge universal. Així doncs, el el fet d'anar a pràctiques m'ha despertat un altre cop aquest sentiment envers la música. Aquests dies he pogut estar amb molts nens amb autisme amb grans dificultats per adquirir habilitats socials i de comunicació.\nEn una de les sessions la meva tutora de pràctiques va emprar un joc de ritme (picar de mans a la taula) on el nen mostrava una connexió especial, fet que no havia vist mai i per això he estat investigant respecte.\nSi ens preguntem: Què ofereix l'educació musical al un nen/a autista? Doncs segons el què he vist i he llegit, s'aconsegueix acostar-se al nen/a, que normalment rebutja o ignora els altres, mitjançant l'instrument musical.\nAquests desperten una curiositat i fascinació envers la música que ajudant-lo a vèncer aquesta por inicial a les altres persones, ja que s'acosta a elles a partir dels objectes. (També ho he vist amb ninots)\nEls sons musicals també operen com a estímul per a la comunicació verbal i no verbal.\nA continuació un exemple:\nLa producció de música és un component de l'educació del talent del nen/a, que moltes vegades acaba destacant-se en ella, per la seva gran capacitat per a l'aprenentatge. Potser el més valuós no sigui arribar a veure el nostre fill convertit en un músic virtuós, sinó comprendre a la música com un pont que els permet expressar-se amb llibertat i reconèixer poc a poc les seves pròpies emocions, així com establir un vincle amb els seus parells .\nPer concloure, destacar que cada nen és diferent i per això és fonamental la música actuarà en funció de les seves pròpies característiques i de les seves capacitats individuals.\nPublicat per Neus a 10:02 Cap comentari:\nEtiquetes de comentaris: autisme, emocions, instruments musicals, música\nAutisme i el Nadal\nUn dels membres de l’equip on faig pràctiques, treballa a l’Hospital Sant Joan de Déu amb nens/es amb TEA. I ara que s’acosten aquestes dates tant moguedetes amb molts canvis, es poden trencar les rutines, causant una mica més d'estrès de lo normal. La interrupció de la rutina diària, el fet d’anar a llocs desconeguts, respirar noves olors o tenir la casa plena de soroll i gent són factors que poden estressar molt els infants amb TEA.\nPer això us facilito els següents consells que he trobat a l'article "13 Holiday Survival Tips for your child with Special Needs" on es proposen 13 punts que giren al voltant de la importància d’una planificació prèvia, ja sigui explicant al nen amb què es trobarà els dies de Nadal, parlant amb els familiars perquè tinguin en compte les necessitats del nen, etc. En tot cas, la preparació del nen és la clau .\n1. Redueix l’estrès.\nProva de trobar les millors maneres de reduir l’estrès, tant per al teu fill com per a tu. Planifica amb tranquil·litat les festes i assegura’t que a casa hi hagi espais adequats per a la relaxació. Recorda que el teu fill es veu influenciat pel teu estat d’ànim, i per tant, com menys estrès tinguis, menys en tindrà ell.\nÉs possible que els amics i la família no sàpiguen com actuar ni com donar suport si no se’ls demana. Dóna’ls una llista de coses que poden fer per donar-te suport; des de cuidar el teu fill amb autisme perquè passis més temps amb els altres fills, fins que t’ajudin a parar la taula del sopar de Nadal o a fer les compres.\n3. Embolica regals que li resultin familiars.\nSi el teu fill no té interès a obrir els regals, perquè són nous i desconeguts, embolica algunes de les seves joguines preferides. Sovint, per a un nen autista, desembolicar objectes que li són familiars pot resultar molt tranquil·litzador.\n4. Assigna al teu fill una tasca.\nAssignar-los alguna tasca pot servir per reduir el nivell d’estrès de tenir gent a casa, per exemple, recollir els abrics dels convidats o oferir-los aperitius. També és bona idea explicar-li les diferents fases de l’esdeveniment: primer vindran els convidats, després seurem a taula, establirem converses, etc.\n5. Introdueix noves olors gradualment.\nAfegeix canyella a la plastilina amb què juga el nen per introduir gradualment nous aromes. Una de les coses de les que més es queixen els nens amb autisme durant les festes són la gran quantitat de perfums que senten per part dels adults. Demana als teus familiars i amics que no abusin del perfum.\n6. Treballa conjuntament la preparació dels regals.\nAjuda i anima el teu fill a participar en la preparació dels regals de Nadal. Pot ser una excel·lent oportunitat perquè el teu fill treballi les habilitats socials, perquè pensi en les necessitats i interessos d’altres persones i perquè sigui amable i servicial.\n7. Dedica temps al teu fill.\nÉs fàcil sentir-se sobrecarregat amb els preparatius de les festes, per tant, és aconsellable planificar les activitats de cada dia per poder dedicar temps als fills. Durant el temps que passeu junts, deixa que el teu fill prengui el timó; introdueix-te al seu món i viu les festes a través dels seus ulls.\n8. Crea un calendari setmanal.\nImprimeix un calendari que et permeti enganxar fotos o dibuixos de les activitats que teniu planejades durant les festes. Divideix les activitats en matí, tarda, vespre, etc., de manera que el teu fill pugui visualitzar la setmana.\n9. Prepara la família.\nParla amb els membres de la família amb temps. Explica’ls quines són les necessitats específiques del teu fill i quins són els plans que heu acordat per a les festes de Nadal. Assegura’t que entenguin que, d’aquesta manera, l’experiència serà millor per a tothom.\n10. Prepara un “sac d’activitats”.\nQuan sigueu vosaltres els que us desplaceu a altres cases per celebrar les festes, omple una bossa o motxilla amb els objectes amb els que el teu fill troba consol i li agrada jugar; cotxes, peluixos, CDs, llibres, etc. Si el teu fill se sent sobreestimulat, busca-li un lloc tranquil on pugui jugar amb els seus joguets preferits.\n11. Ensenya-li fotos.\nSi al teu fill li agrada mirar fotos, pot suposar una bona manera d’explicar-li els diferents esdeveniments que tindran lloc en els propers dies. Li pots ensenyar àlbums familiars de les festes d’altres anys on surti ell, els familiars, els amics, etc. D’aquesta manera no se sentirà tant aclaparat amb tot el que vindrà.\n12. Crea una experiència alternativa.\nEs poden planificar experiències alternatives; per exemple, ajuntar-se amb altres pares amb fills autistes i fer activitats pensades per a aquest col·lectiu, en comptes de celebrar tots els àpats i actes d’aquestes festes.\n13. Fes que els regals siguin fàcils d’obrir.\nSi el teu fill té problemes amb les habilitats motores, fes que els regals no siguin difícils d’obrir.\nPublicat per Neus a 10:14 Cap comentari:\nEtiquetes de comentaris: autisme, Autisme i el Nadal, autisme i els canvis, Hospital Sant Joan de Déu, la prepareció del nen/a és clau, TEA\nEl transtorn de conducta (TC)\nEstic segura que alguna vegada us heu plantejat la següent qüestió: Què és el trastorn de conducta? TC\nSegons la definició de Rodríguez-Sacristán (1987) es refereix als alumnes que tenen "un conjunt de comportaments, de formes d'actuació diverses, que no sempre són entitats cíniques definides, que tenen com a elements comuns: molestar als altres i trencar les normes acceptades"\nAquest curs, per primera vegada, m'he trobat amb un alumne d'aquestes característiques. Actualment només assisteix a l'escola algunes hores, combinant amb un centre on atenen les seves característiques. L'alumne fa 5è de primària i actualment segueix un tractament farmacològic per a poder-se integrar dins del grup-classe. Tot això m'ha fet despertar curiositat per aquest tema i aquí he fet un recull d'informació que he trobat.\nEl TC és un problemàtica del desenvolupament que es pot circumscriure entre l'inici de la segona infància i el pas al món adult. En aquest cas el principal objectiu de l'escola en relació als problemes de conducta és, inicialment, crear un context que faciliti la prevenció.\nHi ha molts aspectes que tenen a veure amb l'ambient educatiu i que suposen elements moderadors o potenciadors dels problemes de conducta. Un clima escolar caracteritzat per baixes expectatives acadèmiques i conductuals, i relacions coercitives entre el professorat i l'alumnat pot incrementar l'agressivitat, el nivell de desafiament, i la desvinculació de l'escola.\nRecull dels factors protectors i factors de risc:\nSuport de l'entorn: amics i professors.\nImplicació del professorat en la comprensió de la seva situació.\nTenir cura de com parlem als alumnes.\nTenir cura del lloc on vam parlar amb els alumnes.\nCol·laboració de la família amb el centre i amb altres serveis.\nConfortar físicament a l'alumne / a en els moments d'ansietat.\nConèixer els recurs sanitaris i socials de l'entorn.\n- Adaptacions Curriculars funcionals i motivadores properes a la seva realitat.\n- Activitats manipulatives.\n- Planificar l'horari i agrupaments.\nPactes o compromisos pedagògics (contractes) referents al treball diari, activitats, deures, responsabilitats, disciplina raonada ...\nQue les regles i normes de funcionament sigui clares.\nSeguiment individualitzat (acompanyament, conversa)\n2.Factors de risc:\nConviccions deterministes cap al fracàs de l'alumne / a.\nSentiments i actituds de rebuig, negligència o no estimació.\nTenir cura de les informacions que fem circular en relació a l'alumne / a\nAutoritaris o indisciplinats.\n- Amb nivells d'exigència desajustats (alt o baix).\n- Expulsions reiterades o excés de permissivitat.\nDinàmica de la relació família-centre.\nMantenir una relació positiva amb la família.\nFets traumàtics o menyspreu de companys, pares, família.\nÉs important fer explícit que l'ajuda de la resposta educativa que s'ofereix a l'alumne és una responsabilitat de tot el centre i no exclusivament de l'equip docent que treballa amb ell de forma directa i departament d'orientació.\nPublicat per Neus a 9:45 Cap comentari:\nEtiquetes de comentaris: clima escolar, factors de risc, factors protectors, Què és el trastorn de conducta?, relacions represives, Rodríguez-Sacristán, TC, Transtorn de conducta\nUna companya amb la que estudiava magisteri, m'ha facilitat tres blogs de PSICOPEDAGOGIA molt interessants. Per això ho vull compartir amb tots vosaltres, ja que penso que pot ser molt enriquidor si teixim una xarxa de recursos entre tots.\nBlog de MERY SUÁREZ "Educación".\nBlog de Psicopedagogia: La carpeta de Olga\nBlog per a especialistes en psicologia i pedagogia infantil i juvenil\nPublicat per Neus a 9:16 Cap comentari:\nEtiquetes de comentaris: Blog para especialistas, blogs psicopedagogia, compartir, Educación., La carpeta de Olga, psicología infantil y juvenil, recursos


ferrancab: Carta oberta al president Jan Laporta\nPublicat per Ferran Caballero a 17:56\nEls mitjans de comunicació en van plens del tema (el Barça és el Barça) i una série de coses crec que estàn clares. Si hi ha una cosa que ens diferencia dels franquistes és que en democràcia es pot pensar el que es vulgui, sempre que després s'actui amb respecte. Fins aquí -i almenys per part meva- cap problema. Aquest ve quan resulta que el tenim ficat dins d'una entitat esportiva catalana, regida per una directiva escollida en unes eleccions democràtiques pels socis (amos del club), i una assemblea de compromisaris.\nI com va dir -temps ha- el "Pecident", "al soci no se'l pot enganyar". Aquí és on ens trobem la pedra a la sabata. Tant en Jan Laporta com el seu cunyadíssim Echevarría han mentit en aquest assumpte com a bellacos, segons les proves aportades per cadascuna de les parts. I això sí que no està bé, Ferran. Les sensibilitats fereixen, però les mentides apunyalen...


Portada > Vida al campus > Serveis > Centre de Recursos per a l'Aprenentatge i la Investigació (CRAI) > Què us oferim? > Suport a la investigació > Identificadors digitals\nIdentificadors digitals i perfils d'investigador: ORCID, Google Scholar, Publons\nORCID són les sigles d'Open Researcher Contributor ID, un sistema internacional d'identificació que atorga un codi únic, digital i persistent als investigadors, amb l'objectiu de facilitar tant la seva identificació com la recuperació de la seva producció científica.\nCom crear el codi ORCID\nInfografia:10 motius per tenir un ORCID a la URV (versión castellano) (english version)\nDisposar de codi ORCID amb el correu electrònic institucional de la URV.\nUtilitzar aquest identificador en tots els documents i, molt especialment, en la comunicació amb els editors.\nMantenir actualitzat el codi ORCID amb les referències de la producció científica (ex., actualització automàtica a través de Crossref).\nEnllaçar-lo amb altres perfils personals (Researcher ID, Scopus ID, My Citations Google Scholar, etc.).\nGoogle Acadèmic és un cercador de Google enfocat i especialitzat en la cerca de contingut i bibliografia científic-acadèmica. A més, inclou Google Scholar Citations un servei d'anàlisi de cites acadèmiques que ofereix el cercador. Aquest, permet saber qui et cita, quan i com ho fa per a publicar-ho en el teu perfil d'investigador.\nAugmenta la visibilitat de la teva recerca.\nFacilita la compilació i l'anàlisi de les cites rebudes.\nT'ajuda a saber quin de les teves àrees de recerca té més impacte.\nEt connecta amb possibles col·laboradors.\nEnforteix en l'entorn digital la teva reputació com a investigador o investigadora.\nEt manté al dia de noves cites, publicacions d'altres autors, temes, etc.\nMillora la visibilitat de la URV.\nTutorial "Crear un perfil de Google Scholar en 10 passos": català, castellà, anglès\nInfografia: Beneficis d'un perfil a Google Scholar: català, castellà, anglès\nPublons (substueix ResearcherID des de l'abril de 2019) és un servei web gratuït de registre, verificació i reconeixement d'activitats acadèmiques relacionades amb la revisió per parells i l'edició de publicacions científiques. La integració amb Web of Science, ORCID i les principals revistes acadèmiques permet tenir en el mateix portal les publicacions amb les seves corresponents mètriques i revisions.\nGenera automàticament el Web of Science ResearcherID sempre i quan l'investigador tingui com a mínim una publicació indexada a la col·lecció principal de la Web of Science. Si l'investigador no té cap publicació a la WOS pot fer una sol·licitud.\nGestiona i visibilitza, a través d'un perfil personal, les revisions de les publicacions.\nConnecta amb revistes com a revisor.\nDescarrega informes que resumeixen l'impacte acadèmic com a autor, editor i revisor.\nImporta les seves publicacions directament des de WoS, ORCID o des del seu gestor de referències bibliogràfiques habitual. Es poden utilitzar els formats RIS, BibTex i CSV.\nActualitza automàticament les seves mètriques de cites en funció de la Core Collection de WoS.\nFa un seguiment de l'historial de revisió d'experts i les subscripcions a consells editorials per a revistes acadèmiques.\nPer a qualsevol dubte o informació addicional, adreceu-vos al personal de suport a la recerca del vostre CRAI o bé per correu electrònic(ELIMINAR)


El Total Body Conditioning és un metode d’entrenament integral per la millora de la condició fisica ,cardiovascular i muscular. En la classe TBC es treballa amb tot tipus de material ( gomes , steps , barras ,..). combinant-los per obtenir bons resultats a nivell fisic. Una de les grans ventatges del metode TBC és que degut a les seves infinites variacions les sessions resulten complertes , variades, fàcils i divertides.\nEns podem trobar amb dos tipus diferents d’organització de sessions de TBC. Amb una començarem amb un escalfament cardiovascular amb la idea de pujar les nostres pulsacions i la temperatura corporal per preparar-nos per la part principal de la sessió. En aquest part principal treballarem els diferents segments del cos, tren superior, tren inferior, abdominals, lumbars,.. utilitzant diferents tipus de material; també sense material com podrien ser exercicis isomètrics o exercicis de control postural. Amb això busquem aconseguir un bo to muscular a la vegada que treballem cardiovascularment amb la idea de reduir el % de greix corporal. Per acabar, un part final de tornada a la calma on busquem baixar les pulsacions i relaxar el cos.\nEl segon tipus de sessió es basa en un mètode intervàlic. La sessió es basaria igualment en un escalfament i uns estirament i tornada a la calma. El que varia és la part principal on el treball es realitza per intervals de temps combinant treball cardiovascular intens d’una durada de 6’-10’, i tot seguit sense descans 6’-10’ de treball localitzat.\nArticles d'interés de Manteniment


La gran exposició de 'Joc de Trons' arrenca la seva gira mundial a Barcelona\nLa mostra es podrà visitar fins al 7 de gener i l'han presentat dos dels actors de la sèrie\nActualitzada 26/10/2017 a les 13:38\nLa gran exposició de 'Joc de Trons' ('GAME OF THRONES: THE TOURING EXHIBITION'), organitzada per HBO Global Licensing, la productora GES i la promotora local Sold Out, s'inaugura aquest dissabte al Museu Marítim de Barcelona i es podrà visitar fins al 7 de gener. La mostra a Barcelona dona el tret de sortida a la gira mundial de l'exposició. La nova experiència interactiva de més d’1.000 metres quadrats, inspirada en la sèrie de gran èxit d'HBO ofereix als visitants la possibilitat de veure en primera persona attrezzo, armes, armadures peces de vestuari i decorats originals de la sèrie. Robin Stapley, vicepresident de Disseny i Creativitat de GES Events, l'empresa organitzadora de l'exposició, ha explicat en una entrevista a l'ACN que la mostra no només agradarà als fans, sinó que també és un reclam per al públic en general, que hi trobarà petits detalls que no sempre són visibles a la pantalla però que en la mostra del Museu Marítim adquireixen importància. Dos dels actors que han aparegut a la sèrie Tom Wlaschiha i Ian Beattie, han assistit a la inauguració.\nStapley ha manifestat que el més interessant de la mostra és que els visitants podran trobar-hi vestuari, armes i objectes de tot tipus utilitzat pels actors en les set temporades de la sèrie. 'GAME OF THRONES: THE TOURING EXHIBITION' permetrà a fans de tot el món experimentar l'art i submergir-se a l'univers artístic de 'Joc de Trons' mitjançant l'exposició pública més extensa feta mai fins ara. Com ja van explicar els organitzadors, serà possible gràcies a una combinació única d’entorns immersius, espais interactius i contingut multimèdia.\nA l'exposició hi ha varies zones de temàtica dinàmica que representaran diverses localitzacions de la sèrie i en les quals es mostraran peces de vestuari, attrezzo, armes i armadures en un entorn immersiu: Per una banda, els paisatges hivernals del Nord, el Camí Real envoltat d'arbres i els majestuosos escenaris de Desembarcament del Rei; la ciutat conquerida de Meereen amb els seus quarters de guerrers 'Immaculats' i els fidels de la Casa Targaryen; escenaris emblemàtics de la Casa de Blanc i Negre i explorar el Castell Negre, llar de la Guàrdia de la Nit, i les glaçades terres de Més enllà del Mur; així com l'espectacular peça central de l'emblemàtic Saló del Tron de Ferro.\nEntre els molts objectes que es poden veure hi ha el vestuari utilitzat per Arya Stark i Sandor Clegane, 'El Gos'; Agulla, l'espasa d'Arya Stark; el vestit de núvia de Margaery Tyrell i l'opulent vestit nupcial de Joffrey Baratheon; Lament de Vídua, l'espasa llarga d'acer valyri de Joffrey Baratheon; la llitera utilitzada per transportar Joffrey Baratheon en la seva processó per Desembarcament del Rei; el vestuari de Stannis Baratheon i la sacerdotessa vermella Melisandre; el luxós vestit de seda d'Ellaria Sand i l'armadura de cuir utilitzada per Oberyn Martell o el cérvol de joguina de Shireen Baratheon que Ser Davos va tallar per a ella.\nL'àrea preferida per al vicepresident de Disseny i Creativitat de l'empresa organitzadora de la mostra és la de Targaryen, que inclou una «representació» de tots els departaments. Per això, Stapley convida el públic català a aprofitar «l'increïble oportunitat» de visitar l'exposició, sobretot als fans, i valorar la feina del conjunt de tot l'equip que fa anys que es dedica a crear l'ambient de 'Joc de Trons'.\nTom Wlaschiha i Ian Beattie\nA la presentació d'aquest dijous hi han acudit dos dels actors que van aparèixer a la sèrie. Són l'alemany Tom Wlaschiha, actor conegut pel seu paper de Jaqen H'ghar en tres temporades de la sèrie (2, 5 i 6), mentor d'Arya Stark i sacerdota de la Casa de Blanc i Negre, i Ian Beattie, de Belfast, actor conegut pel seu paper de Meryn Trant a les cinc primeres temporades de la sèrie, membre de la Guàrdia Reial i un dels noms principals a la llista d'Arya Stark.


EL CLÍNIC PROVA EL PRIMER SISTEMA AUTÒNOM DE DESINFECCIÓ HOSPITALÀRIA CREAT PER MIR ROBOT\nmirrobot socis covid19 coronavirus\nL'Hospital Clínic ha provat el sistema ASSUM, un robot autònom que desinfecta habitacions i sales mitjançant llum ultraviolada, i s'ha comprovat que té la capacitat d'esterilitzar diferents espais eliminant el 100% de fongs i bacteris en molt poc temps. En les proves amb el robot han participat la Direcció d'Infraestructures i Enginyeria Biomèdica de el Clínic i el Servei de Microbiologia (CDB) de l'Hospital.\nLa possibilitat de provar i utilitzar aquest sistema parteix d'una iniciativa liderada per l'associació COVIDWarriors, que a partir d'una cessió de MiR Robots (fabricants de robots autònoms d'última generació) va involucrar a MTS tech (experts en automatitzacions i integracions robotitzades amb UV- C), per crear el robot.\nAmb els sistemes tradicionals basats en els cicles de neteja, el tancament de les unitats i el decaïment natural dels agents patògens, un procés complet de desinfecció hospitalària pot arribar a superar les 48-72 hores.\nQuan la pressió assistencial exigeix reduir aquest temps, es precisa l'ús intensiu de gasos que són que són tòxics en major o menor grau per a les persones i es precisa d'un mínim de dos tècnics per dur a terme la tasca de descontaminació, espai per espai , equipats amb uns complets equips de protecció individuals.


Actualitat - ACTUALITAT ACE - CEEC - El Most Concentrat Rectificat, una possible sortida a la crisi vinícola catalana - Associació Catalana d’Enòlegs\nEl president de l'ACE-CEEC, Joan Miquel Canals, en unes declaracions a diari digital Vadevi.cat, calcula que si el cava utilitza l'MCR per a la segona fermentació es podrien reconvertir fins a 27 milions de quilos de raïm\nL'excedent de raïm i en conseqüència del vi que s'hi elabora, serà el principal problema del sector vitivinícola català i una possible sortida que s'està estudiant és l'elaboració de Most Concentrat Rectificat que es podria utilitzar per fer cava.\nDels prop de 450 milions de quilos de raïm que es produeixen a Catalunya pràcticament la meitat es destinen a la producció de cava per tant, segons el president de l'Associació i el Col·legi d'Enòlegs, Joan Miquel Nadal, “si es modula el cava, el sector vitivinícola s'ajusta també”.\nI és que el cava és qui patirà una crisi més forta si tenim en compte el desequilibri entre l'oferta i la demanda que ja s'arrossega des de fa uns anys i que va culminar la verema passada amb una rebaixa dels preus del raïm que van arribar a mínims històrics.\nEl que s'ha posat sobre la taula de moment, és demanar la subvenció de la verema en verd , és a dir retirar una part de raïm abans que sigui madur i que després es paguin als productors els quilos perduts. Una altra proposa és que el Ministeri d'Agricultura compri l'excedent de vi per destinar-lo a la destil·lació i que l'alcohol resultant s'utilitzi per altres usos. Majoritàriament per fer biodièsel.\nDe la mesura que menys se'n parla però que les administracions comencen a estudiar és l'elaboració del Most Concentrat Rectificat . Un possibilitat, sobre la qual ja fa més de 30 anys que hi ha estudis a Catalunya. Es tracta de deshidratar el most fins que es converteix en una mena de melassa “un producte molt pur format per aigua, fructosa i glucosa que pot ser un substituïu del sucre per a realitzar la segona fermentació del cava” , explica Canals en declaracions a Vadevi.\nTenint en compte l'elaboració d'aquests escumosos a Catalunya es podrien reutilitzar fins a 27 milions de quilos de raïm pel que es reduiria de forma important l'excedent de raïm. A més, afegeix el president dels enòlegs, “el MCR ajuda a més reduir el grau alcohòlic. Seria molt interessant i és una mesura a tenir en compte”.\n1 Maig 2020, 15:10h\nSin duda que si,no solo el rectificado achica volumen,el estándar tambien.Estoy en ese tema ya llevó más de 30 años.San Juan Argentina\n12 Maig 2020, 08:49h\nExcel.lent idea! Hi ha alguna empresa que ja ho fa i sens dubte seria una molt bona sol.lucio. Facilita també moltíssim els treballs de celler i permet l’automatització del procès de tiratge. Sería necessari que el seu cost fos una mica mès baix o que les caves assumissin que es tracte d’un cost necessari.


CDC va ser condemnada pel cobrament de 6,6 milions d'euros en comissions il·lícites de Ferrovial a canvi d'obra pública.\nLa repetició de Machena a la presidència, la jubilació de Luciano Varela i la renovació de dues places de la Sala Penal centraran la sessió del Consell General del Poder Judicial.\nPrimeres dates per al judici de Puigdemont a Bèlgica\nEl sistema belga deixa els advocats fixar els temps per a disposar de tots els papers necessaris el que podria retardar la causa fins al desembre.\nAquest tipus de decisions tenen la seva llera impugnatiu ordinari i poden ser objecte de revisió.\nEls vuit joves tindran finalment una pena màxima de 9 anys i mit de presó, quan en un inici s'havien decretat penes de fins a 13 anys.\nEl tribunal afirma que la qüestió plantejada sobre la immunitat parlamentària davant el Tribunal de Justícia de la Unió Europea és un "incident autònom".\nEl màxim responsable del Consell General del Poder Judicial (CGPJ), Carlos Lesmes, accepta les crítiques a les decisions judiciones però desitja que la reacció al judici de l'Procés no sigui "excessiva".\nEl Suprem concedeix permís a Cuixart per estar present en el naixement del seu fill\nEl tribunal adverteix en la seva resolució als Mossos d'Esquadra, que són els que s'encarregaran dels trasllats a l'estar Cuixart a la presó de Lledoners (Barcelona).\nEstà previst que es conegui el destí dels 12 polítics catalans jutjats pel Suprem uns quatre mesos després de la finalització de la vista oral.\nJust quan es compliran dos anys del referèndum de l'1 d'octubre, els 12 líders del procés que estan acusats en aquesta causa coneixeran la destinació que els espera per haver organitzat el projecte independentista.\nCom afectarà a Trapero la sentència del Suprem sobre el procés?\nEl criteri tindrà repercussions en el procediment obert contra el exmajor dels Mossos a l'Audiència Nacional.


P3 Manyanet Les Corts: de setembre 2021\nDesprés de treballar durant tot el matí, és l'hora d'esmorzar!\nNosaltres solets agafem l'esmorzar i l'aigua de la caixa. Cadascú esmorza assegut a una cadira de l'espai que estigui. És a dir, si en aquell moment estem fent Arts&Craft, ens toca esmorzar a l'espai artístic, però si estem fent EMAT, ens toca esmorzar a l'espai científic. Cada vegada anem agafant més rodatge i anem entenent més la dinàmica.\nQuan esmorzem és un moment de pausa, calma i tranquil·litat. A vegades, les mestres ens posen música relaxant per ambientar l'estona mentre esmorzem. Quina pau!\nQuan acabem d'esmorzar, sempre hi ha una estona més lúdica on juguem a animalets, cuines, peces o cotxes. Així donem temps a tots els nostres companys que vagin acabant d'esmorzar i fem una pausa acadèmica abans de tornar-nos a posar a treballar.\nLes senyoretes ens diuen que és important que l'esmorzar gran el fem a casa i que a l'escola sigui un petit esmorzar perquè així quan arriba l'hora del menjador encara ens queda gana per dinar.\nMireu que guapos estem esmorzant!\nPublicat per Blog P5 a 4:23 Cap comentari:\nELS PRIMERS DIES D'ESCOLA\nHem començat l’escola i cada dia ens anem adaptant més bé! Els primers dies són una mica difícils perquè ens costa la separació, tot és nou per nosaltres... però poc a poc anem agafant més confiança i estem més contents!\nAquests dies fem molt de joc lliure, anem coneixent els espais de mica en mica, expliquem contes, fem titelles... A més, també estem pujant al pati i ens agrada molt!\nMireu com han anat els nostres primers dies!\nPublicat per Blog P5 a 5:04 Cap comentari:


CREATOR O POLIDRÓN\nFigures geomètriques planes (triangles equilàters, quadrats i pentàgons regulars) de quatrte colors, encaixables per construir poliedres regulars o irregulars, fer mosaics, descomposicions...\nContinguts - Objectius - Activitats\nMULTILINK O MULTICUBS\nCubets de 2 cm de costats de 100 colors diferents, de plàstic molt resistent i que encaixen entre ells per qualsevol de les cares. Per fer activitats de selecció, classificació, numeració, mesures i construcció de volums.\nTrencaclosques format per 12 peces de forma diferent però totes elles de cinc unitats de superfície. Permet obtenir múltiples figures diferents i treballar la seva composició i descomposició, així com la proporcionalitat.\nEl Tangram és un trencaclosques de 7 peces d’origen xinès, amb la particularitat característica que el nombre i la forma de les peces són invariables.\nAquestes peces s’obtenen en descompondre un quadrat en set parts. Amb la combinació de les 7 peces es poden construir moltes figures.\nEn el joc tradicional del Tangram, sempre s'han d'utilitzar les 7 peces, en una superfície plana, i no és permès de col·locar-les verticalment ni tampoc una sobre l'altra.\nCONSTRUCCIÓ DE VOLUMS\nMaterial per a l'estudi dels volums i dels cossos geomètrics. Es composa d'uns nusos d'unió de 3, 4 o 5 pues que funcionen com a vèrtex dels volums i d'unes barnilles buides (18, 9, 6 cm) que encaixen en els vèrtexs i serveixen d'arestes. Coneixement dels cossos geomètrics i desenvolupament de la capacitat de representació concreta d'objectes a l'espai.\n32 cubs, amb cares oposades del mateix color:\na) esquerra - dreta: blau\nb) davant - darrere: vermell\nc) sobre - sota: groc\n90 fitxes organitzades en quatre sèries: A, B, C i D, amb un ordre creixent de dificultat.\nEl material està format per làmines de colors que presenten diferents configuracions, realitzades mitjançant miralls i diversos materials:\nDibuixos figuratius (marieta, vaixell de vela, rave, arc de Sant Martí).\nFitxes grans de colors.\nTriangles i rombes (mosaic).\nFitxes abelles (per disposar damunt d’unes plantilles).\nPer a cada material hi ha diverses làmines, una de les quals no es pot realitzar.Aquest material es completa amb dibuixos, imatges retallades o petits objectes tridimensionals.\nDos miralls s'ajunten per un dels seus costats i així poden formar angles de diferents obertures Un cartró suport serveix per a posar-hi els miralls en una ranura, fixant així un angle de 90 graus.\nAquest material permet el desenvolupament de la psicomotricitat fina a través de la manipulació en els nens més petits, així com un inici a la geometria i a l'anàlisi de l'espai.\nDe xinxetes en trobareu de rodones i de quadrades. Considerem que poden treballar fins a dos nens en un mateix tauler, segons l'activitat.\nAquest material no disposa d'activitats d'aprenentatge, però sí s'enumeren una sèrie d'activitats complementàries que el mestre/a desenvoluparà lliurement segons els alumnes i d'acord amb el seu nivell formatiu.\nConsta d'un conjunt de peces trapezoïdals, totes de la mateixa forma però de quatre colors diferents: groc, vermell, verd i blau. El material es complementa amb una base hexagonal.\nConsiderem que poden treballar fins a dos nens, segons l'activitat a realitzar.\nMaterial per treballar el reconeixement dels elements de les figures poligonals i, més concretament, el número de costats. Consta de 25 fitxes i hi poden jugar de 2 a 4 alumnes.\nLes regles de joc son les mateixes que amb el dòmino clàssic. Es pot variar el número de fitxes a agafar, entre 5 i 7, segons el número de jugadors. Amb aquest material s'hi pot jugar també individualment i convertir-se en auto-correctiu.\nTramat 1: Tramat continu gran\nTramat 2: Tramat continu petit\nTramat 3: Tramat puntejat 5x5 petit\nTramat 4: Tramat puntejat 5x5 gran\nTramat 5: Tramat triangular-hexagonal\nPortada Formació Recursos Serveis


Eurocatalana - Millora ambiental 2018\nMillora ambiental 2019\neurocatalana des de fa anys està compromesa amb la millora continua ambiental. En aquest sentit destaquem les següents millores ambientals que hem aconseguit al 2019:\nContribuir a la reducció de l’efecte hivernacle.\nPer això hem reduït les emissions de CO2 a l’atmosfera gràcies a:\nFlota de vehicles més ecològica. S’han incorporat vehicles híbrids amb gas amb etiqueta “eco” a la flota de vehicles d’empresa durant el 2019.\nAcabar la implantació de les llums LED a l’oficina.\nL’any 2019, gràcies a la implantació d’il·luminació amb LED a l’oficina, hem reduït el consum elèctric un 13,27% respecte el 2018, el que equival a una reducció de 895,7 Kg de CO2. En comparació amb la reducció de l’any 2018 respecte al 2017, on hi va haver una reducció tan sols del 1,7% , hem augmentat la reducció de Kg de CO2 en 774 kg. Cal destacar també que a cada un dels locals on s’ubiquen les oficines, després de la instal·lació de llums fluorescents LED també s’ha reduït el consum un 19,59% i un 4,32% respectivament.\nAl 2019 ens subministraven l’electricitat dues companyies diferents, de les quals una disposava d’una etiqueta ecològica més eficient que l’altre (A vs. F). Al 2020 hem canviat de subministradora i tota l’energia s’ha contractat amb l’empresa més sostenible energèticament.\nCompromesos amb l’entorn i amb la sostenibilitat\nDes d’eurocatalana, contribuïm a la sostenibilitat a partir de la utilització de materials respectuosos amb el medi ambient a les obres d’una manera habitual, sempre que sigui viable. Durant el 2019 destaquem les següents actuacions:\nUtilització de fusta amb certificat FSC a:\nInstal·lació de bancs de fusta amb certificat FSC a les obres d’“Ordenació d’espais i rampes d’accés a l’estació del ferrocarril de Barberà del Vallès” i a les obres de “remodelació d’espais urbans del Barri Ciutat Cooperativa de Sant Boi de Llobregat”\nAplacats de fusta a l’“obra civil per adequar els espais de l’àrea audiovisual per la migració a l’HD del Parlament de Catalunya” i a les “obres de reforma de locals per convertir-los en un espai d’entitats del Barri del Raval”.\nUtilització de productes amb distintiu ambiental a:\nUtilització de pintura Reveton amb ecoetiqueta a les obres d’“Adequació i museografia del Museu Casteller de Valls”\nInstal·lació de paviment de linoleum amb etiqueta Der Blauer Engel a les “obres de reforma de locals per convertir-los en un espai d’entitats del Barri del Raval”\nUtilització de morter de calç ecològic a les obres de “Restauració de la xemeneia Can Ricart”\nAplicació de dissolvent i morters de rejuntat ecològic a les obres de “Pintura i reforma de nuclis d’escala de l’aparcament de plaça de les Arts de Barcelona”\nValorització de residus d’asfalt: a totes les obres on s’ha hagut d’enderrocar paviment asfàltic s’ha fresat el paviment, minimitzant el soroll causat a l’entorn per la maquinària d’enderroc, i valoritzant el residu resultant.\nHem de tenir en compte que habitualment el grau d’influència sobre els productes a fer servir en el procés constructiu sovint és baix, ja que estan definits al projecte i requereixen d’autorització per la seva substitució.\nA la vegada, eurocatalana està compromesa amb l’entorn social. Per això col·labora amb empreses que afavoreixen la inserció de persones amb risc d’exclusió, així com amb entitats que fomenten a través de l’esport la igualtat.\nFacilitar la construcció i el manteniment dels edificis i allargar-ne la seva vida útil\nAl 2019 hem consolidat la nostra activitat de rehabilitació per ajudar a mantenir els edificis i així allargar-ne la seva vida útil.\nLa rehabilitació, sovint implica aplicar tècniques tradicionals de la construcció, sovint vinculat amb especialitats difícils de trobar. Aconseguim allargar la vida útil dels edificis al aplicar les tècniques amb les que es va construir inicialment.\nTambé hem fomentat la rehabilitació a partir de la consolidació del patrocini a un curs sobre rehabilitació al Col·legi d’Arquitectes de Catalunya.\nAmb totes aquestes accions volem fer una petita aportació a la conservació del medi ambient i fer el que estigui a les nostres mans per crear un negoci més sostenible.


TECNOLOGIA UPC A LES JORNADES ON INNOVEM - Centre d'innovació i Tecnología. CIT - UPC\nTECNOLOGIA UPC A LES JORNADES ON INNOVEM\nEls dies 2-3 i 4 d’abril s’han celebrat les Jornades ON 2019 organitzades per l’Ajuntament de Castelldefels, un punt de trobada per al sector empresarial de la zona del Llobregat amb la recerca, per aprofitar les dinàmiques investigadores i transferir el coneixement a l’entorn empresarial. Enguany s’han abordat les últimes tendències en tres sectors clau com són els drons i les seves aplicacions, el turisme i la seva gestió, i l’alimentació adequada als nostres dies.\nLa UPC ha format part del grup impulsor de l’esdeveniment, el qual ha aplegat tant a emprenedors com a públic interessat en la innovació de la zona Baix Llobregat, Barcelona, Baix Penedès i Garraf.\nLa tecnologia UPC ha estat present en els tres diferents blocs temàtics:\nEn el primer, sobre “TURISME, Un creixement col·laboratiu i sostenible”, Josep Lluís Larriba, director de DAMA UPC, grup especialitzat en Big Data Analytics, va presentar les últimes tecnologies desenvolupades pel centre de recerca relacionades amb el sector.\nEn la sessió dedicada al “DRONS, La revolució del present”, Manel Arrufat, del Servei de Gestió de la Innovació de la UPC, va parlar sobre l’ecosistema d'innovació dels drons de la Politècnica, i Miguel Valero, de l’Escola de Telecomunicacions i Aeronàutica de Castelldefels, va fer referència a Formació i Recerca en aquest àmbit que es fa al Parc Mediterrani de la Tecnologia. Així mateix, Enric Pastor de l’Escola d'Enginyeria de Telecomunicació i Aeroespacial de Castelldefels (EETAC) va parlar sobre drons i tecnologia mòbil.\nEn el bloc de “Innovation Day de l'Alimentació” Joan Casellas de l’empresa Natural Machines i Quim Rigola, investigador del Centre de Transferència del Calor i Massa (CTTC) van exposar el cas de la seva col·laboració en l’àmbit alimentari. Per la seva banda Raquel Díaz i José M. Gil, del CREDA UPC-IRTA van presentar alguns dels seus projectes en malbaratament alimentari.\nLa iniciativa ha comptat, entre d'altres, amb el Campus del Baix Llobregat de la UPC i el PMT com a socis, i te un finançament compartit de l'Ajuntament de Castelldefels, Generalitat de Catalunya i Ministeri de Treball i Seguretat Social.